Μήτογλου: «Με τη δουλειά μας να επαναφέρουμε την ομάδα στην κορυφή» (vid)\nΤετάρτη, 26 Αυγούστου 2020 16:08\nΣτο vlog της Ευρωλίγκας μίλησε ο Ντίνος Μήτογλου. Ο 23χρονος φόργουορντ του Παναθηναϊκού μεταξύ άλλων αναφέρθηκε στην ανάληψη της τεχνικής ηγεσίας του «τριφυλλιού» από τον Γιώργο Βόβορα, τους νέους του συμπαίκτες, αναφέροντας πως άπαντες θέλουν να επαναφέρουν τον Παναθηναϊκό στην κορυφή.\nΑναλυτικά, ο διεθνής άσος μίλησε για:\n-την πολύμηνη αποχή από τη δράση λόγω κορωνοϊού: «Το να μην παίζεις για τέσσερις μήνες, πραγματικά σου λείπει η διοργάνωση και θέλεις πραγματικά να παίξεις. Αυτό που με ενοχλεί περισσότερο είναι ότι δεν έχεις τους φιλάθλους δίπλα σου για να σε υποστηρίξουν. Καταλαβαίνω, είναι σα να δουλεύεις μόνος σου και να δουλεύεις ατομικά για να βελτιωθείς όλο και περισσότερο. Όμως στο τέλος της ημέρας, αυτό είναι το άθλημα που αγαπάς. Αγαπάς να παίζεις το άθλημά σου και συνειδητοποιείς πόσο σου λείπει. Έτσι είναι πολύ δύσκολο για όλους, είναι μια ιδιαίτερη κατάσταση. Ολη η πανδημία είναι κάτι για όλους και πρέπει να το αποδεχθούμε. Η υγεία των ανθρώπων είναι η Νο1 επιλογή, όμως και το άθλημα που αγαπάμε. Θα βρεθούμε στο παρκέ για να δώσουμε παιχνίδια».\n-τη συνεργασία με τον κόουτς Βόβορα: «Τον γνωρίζω από την πρώτη μέρα που ήρθα στον Παναθηναϊκό, όταν ήταν βοηθός προπονητή. Ένα δυο πράγματα που μπορώ να πω γι' αυτόν κι αυτό που αγαπώ σ' αυτόν είναι ότι δουλεύει πάρα πολύ και δουλεύει πάνω σε κάθε λεπτομέρεια στο παρκέ. Κι αυτό είναι πολύ σημαντικό. Το δεύτερο είναι πως ξέρει την κατάσταση και τους περισσότερους από εμάς, και θα προσπαθήσει να χρησιμοποιήσει όλους τους παίκτες του στο μάξιμουμ της προοπτικής τους. Αυτή είναι τουλάχιστον η γνώμη μου. Κι αυτό είναι κάτι πολύ σημαντικό να γνωρίζεις, ότι ο προπονητής γνωρίζει τι να κάνει με τους παίκτες του και πώς θα τους χρησιμοποιήσει. Αυτό το σέβομαι πάρα πολύ για τον κόουτς Βόβορα. Είμαι πραγματικά θετικός για αυτή την κίνηση. Και έχω να πω ότι ήταν μια σπουδαία κίνηση από τον Παναθηναϊκό».\n-τους Νεμάνια Νέντοβιτς και Μάρκους Φόστερ: «Ασφαλώς ξέρω τον Νέντοβιτς από την εποχή που έπαιζε στην Μάλαγα, ήταν ακόμη εκεί όταν ήρθα στον Παναθηναϊκό και μετά στην Αρμάνι. Είναι ένας σπουδαίος παίκτης και εξαιρετικός σουτέρ. Τον γνωρίζω επίσης από τις εθνικές ομάδες. Είμαι πολύ ενθουσιασμένος από αυτή την προσθήκη στην ομάδα μας και επίσης για τον Μάρκους Φόστερ. Δεν τον ξέρω τόσο καλά, όμως παρακολούθησα highlights του όταν υπέγραψε στην ομάδα. Τον είχα ακουστά και είμαι πολύ ενθουσιασμένος για τους νέους παίκτες που ήρθαν στην ομάδα μας. Θα δώσουν σίγουρα ενέργεια, σπουδαίο επιθετικό ταλέντο κι αυτό ειδικά το χρειαζόμαστε».\n-την απόκτηση του Σαντ-Ρος: «Ασφαλώς ξέρω τον Σαντ Ρος γιατί έπαιζε στην ΑΕΚ, σε μια σπουδαία ελληνική ομάδα και μετά στην ΤΣΣΚΑ. Πέρσι έκανε ένα μεγάλο άλμα στην καριέρα του, τον είδα να κερδίζει. Είμαι φαν του επειδή είναι ένα εργαλείο απαραίτητο για κάθε ομάδα. Μπορεί να κάνει πολλά πράγματα στο παρκέ, ειδικά στην άμυνα. Επίσης, έχω ακούσει ότι είναι σπουδαίο παιδί, ότι θα φέρει εξαιρετική ατμόσφαιρα στα αποδυτήρια, κάτι που σημαίνει πολλά για όλους. Αυτό είναι ένα από τα πιο σημαντικά πράγματα».\n-την επιστροφή των Όγκαστ και Μποχωρίδη: «Αυτό που έχω να πω για τον Ζακ (Όγκαστ) και τον "Λέφτι" (Μποχωρίδης) είναι πως τους γνωρίζω πολύ καλά. Με τον Ζακ ήμασταν μαζί την πρώτη σεζόν στον Παναθηναϊκό (2017/2018). Ήμασταν κι οι δυο νεότεροι. Είναι ένας σπουδαίος παίκτης, με απίστευτη ενέργεια και σπουδαίος ριμπάουντερ. Έχει εξαιρετική αίσθηση του παιχνιδιού. Έχει μεγαλώσει στα δύο χρόνια που ήταν στην Κωνσταντινούπολη και θεωρώ ότι θα φέρει τρομερή ενέργεια. Οσο για τον Λευτέρη, τον γνωρίζω πολύ πιο πριν από οποιονδήποτε άλλον. Τον αποκαλούμε "Λέφτι" γιατί είναι αριστερόχειρας. Είναι έτοιμος για το comeback. Θα εδραιωθεί στον Παναθηναϊκό και θεωρώ ότι είναι έτοιμος γι' αυτό».\n-το νεανικό κορμό του Παναθηναϊκού: «Αυτό ήταν νομίζω το πλάνο του προπονητή. Να προσπαθήσει να χτίσει μια ελληνική ομάδα με προοπτική κι έχει βασίσει την ομάδα πιο πολύ στους γηγενείς παίκτες. Όπως είπατε, θα είμαι εγώ, ο Ιωάννης Παπαπέτρου, ο Γιώργος Παπαγιάννης και μετά θα έχουμε τον Λευτέρη (Μποχωρίδη) και τον Ζακ (Όγκαστ). Όλα αυτά τα παιδιά θα είναι στην ομάδα. Νιώθουμε ότι μας βάζει λίγη πίεση επειδή γνωρίζουμε τον Παναθηναϊκό και πόσο βαριά είναι η φανέλα του. Θέλουμε με τη δουλειά μας να επαναφέρουμε την ομάδα στην κορυφή. Είναι ο βασικός στόχος μας».\n-τη δουλειά που έκανε το καλοκαίρι: «Δούλεψα πολύ το παιχνίδι μου μέσα στο καλάθι. Επίσης προσπάθησα να δουλέψω στο ball handling και τη δύναμή μου, για να είμαι όσο περισσότερο γίνεται ολοκληρωμένος παίκτης για να το πω έτσι. Και ναι, δίνω έμφαση σε αυτό και στο σουτ. Είχα πολύ χρόνο. Όλοι μπορούν να συγκεντρωθούν σε πολλά σημεία για να βελτιωθούν, όμως αυτοί ήταν οι βασικοί μου στόχοι».\n-το τουρνουά του Κάουνας (12-13 Σεπτεμβρίου): «Αυτό σε κάνει πολύ χαρούμενο. Σε κάνει να λες "ΟΚ, έφτασε η ώρα, δε χρειάζεται να περιμένουμε άλλο". Η σεζόν είναι εδώ, είμαστε πολύ χαρούμενοι γι' αυτό και χαρούμενος γιατί θα συμμετάσχουμε σε αυτό το τουρνουά».\nΑρνητικά τα τεστ κορωνοϊού στον Παναθηναϊκό\nΜολό: «Eυχαριστώ τον Θεό γι’ αυτή τη στιγμή» (pic)\nΥπαρκτό το ενδιαφέρον των Ελληνοαμερικανών για την ΠΑΕ - Αυτός είναι ο επικεφαλής (pic)\nΜε 3.500 οπαδούς στο πλευρό του ο Παναθηναϊκός\nΑνακοινώθηκε και πιάνει δουλειά ο Μπόλονι\nΚαταργήθηκε το 0-20, παίρνει νέα ημερομηνία το Βιλερμπάν - Παναθηναϊκός


Μακιγιάζ : Όλα όσα πρέπει να αποφύγεις για να θριαμβεύσεις στο πρώτο ραντεβού • Athens Stories\nΑρχική Human Stories Μακιγιάζ : Όλα όσα πρέπει να αποφύγεις για να θριαμβεύσεις στο πρώτο...\nΜακιγιάζ : Όλα όσα πρέπει να αποφύγεις για να θριαμβεύσεις στο πρώτο ραντεβού\nΕτοιμάζεσαι για το πρώτο ραντεβού; Βρήκες τι θα φορέσεις και τώρα ήρθε η ώρα του μακιγιάζ; Πολύ ωραία! Ιδού τα λάθη που θα πρέπει να αποφύγεις ώστε να πετύχεις το τέλειο αποτέλεσμα. Το μακιγιάζ έχει τη δυνατότητα να αναδεικνύει τα δυνατά μας σημεία! Πάμε λοιπόν να δούμε κάποιες μικρές αλλά θαυματουργές συμβουλές επιτυχίας. Θες να δείχνεις φρέσκια και ανάλαφρη σε κάθε σου βήμα και γεμάτη αυτοπεποίθηση; Ε τότε αυτές οι συμβουλές είναι για εσένα!\nΤο ρουζ δίνει την τάση να μας μεγαλώνει εάν δεν το χρησιμοποιούμε σωστά. Θα πρέπει να είσαι προσεκτική με τις τυχόν κοκκινίλες ή κηλίδες σκουρότερου χρώματος. Απέφυγε ματ και σκούρα χρώματα.\nΚαλό θα ήταν να βάζεις μάσκαρα μόνο στις επάνω βλεφαρίδες γιατί τονίζοντας τις κάτω τονίζει και τους κύκλους που μπορείς να έχεις. Δώσε λοιπόν έμφαση στις επάνω βλεφαρίδες και άσε τις κάτω όσο πιο φυσικές μπορείς.\nΕιδικά η καφέ σκιά φωτίζει ναι μεν τα μάτια αλλά και την κούραση των βλεφάρων. Απέφυγε την όσο μπορείς.\nΤο μαύρο δεν ταιριάζει πάντα σε το χρώμα του δέρματος. Μια καλή ιδέα είναι να χρησιμοποιήσεις μπλε, πράσινο, καφέ ή βιολετί χρώμα . Για μια πιο ήπια και χαρούμενη εμφάνιση.\nΗ επιλογή λάθος χρώματος μπορεί να σε δείξει αρκετά μεγαλύτερη και να χαλάσει την εικόνα σου. Δοκίμαζε πάντα πριν αγοράσεις την απόχρωση να ταιριάζει 100% με το χρώμα του δέρματός σου.\nΗ πολύ μεγάλη ποσότητα πούδρας ξεραίνει το δέρμα σου και το κάνει να φαίνεται γερασμένο και κουρασμένο. Οι αισθητικοί προτείνουν μια μικρή ποσότητα σε πιγούνι και μύτη.\nΜεγάλη ποσότητα κονσίλερ κάτω από το μέικ-απ\nΠροτίμησέ το μόνο για να εξαφανίσεις τυχόν σημάδια. Απέφευγε το λάθος να φορτώσεις πολύ το τελικό αποτέλεσμα και να σε κάνει να φαίνεσαι μεγαλύτερη από ότι είσαι. Ίσως να μην το χρειάζεσαι καν!\nΕίδαμε μερικές συμβουλές ομορφιάς ώστε να δείξεις την φρεσκάδα σου και να τονίσεις τα δυνατά σου σημεία, να γίνεις ακαταμάχητη, περιποιημένη και όσο πιο φυσική γίνεται. Αυτά θα σε βοηθήσουν σίγουρα και στην καθημερινότητά σου οπότε υιοθέτησέ τα και δεν θα χάσεις! Καλή επιτυχία!\nΠροηγούμενο άρθροΤα 7 ζαχαροπλαστεία της Αθήνας με τα πιο πρωτότυπα σοκολατένια αυγά\nΕπόμενο άρθροΟι Dub Pistols έρχονται στην Αθήνα !


Ο Μπαμπας Ειναι Ανεργος - Παιδικη βιβλιοθηκη (BKS.0243096)\nΑρχική > Βιβλία > Παιδική Βιβλιοθήκη > Ο ΜΠΑΜΠΑΣ ΕΙΝΑΙ ΑΝΕΡΓΟΣ\nΟ ΜΠΑΜΠΑΣ ΕΙΝΑΙ ΑΝΕΡΓΟΣ (BKS.0243096)\nΟ ΜΠΑΜΠΑΣ ΕΙΝΑΙ ΑΝΕΡΓΟΣ BKS.0243096 BKS.0243096 ΜΠΟΥΜΠΟΥΡΗ ΡΑΝΙΑ ΜΠΟΥΜΠΟΥΡΗ ΡΑΝΙΑ ΠΑΙΔΙΚΗ ΒΙΒΛΙΟΘΗΚΗ Κατηγορία: ΠΑΙΔΙΚΗ ΒΙΒΛΙΟΘΗΚΗ •ΜΠΟΥΜΠΟΥΡΗ ΡΑΝΙΑ στην κατηγορία ΠΑΙΔΙΚΗ ΒΙΒΛΙΟΘΗΚΗ ISBN: 978-618-01-0735-7 Συγγραφέας: ΜΠΟΥΜΠΟΥΡΗ ΡΑΝΙΑ Εκδοτικός οίκος: ΨΥΧΟΓΙΟΣ Σειρά: ΦΡΑΟΥΛΙΤΣΑ 5-6 ΕΤΩΝ Σελίδες: 48 Διαστάσεις: 14Χ21 Ημερομηνία Έκδοσης: Νοέμβριος 2014 Ο Μιχάλης έχει φοβερό άγχος. Η κυρία Τζίνα, η δασκάλα του, προσκαλεί με τη σειρά όλους τους γονείς των μαθητών, να μιλήσουν στα παιδιά για τη δουλειά τους. Ο μπαμπάς του Μιχάλη, όμως, τον τελευταίο χρόνο είναι άνεργος. Και φτάνει η δική του η σειρά να έρθει στο σχολείο. Τι θα πει μπροστά σε όλη την τάξη; Ότι είναι άνεργος; Ο Μιχάλης ντρέπεται πολύ, ώσπου... Ο ΜΠΑΜΠΑΣ ΕΙΝΑΙ ΑΝΕΡΓΟΣ


Αρχική | Κοινωνία | Πολιτική | Φιλοσοφία\n16 Αύγουστος 2018 , Από: Χριστινα Γεωργακη\nΤο πρόσωπο του Μακιαβελισμού\nΟ Νικολό Μακιαβέλι, «εγκέφαλος» της έννοιας του μακιαβελισμού γεννήθηκε στην Φλωρεντία στις 3 Μαΐου του 1469. Όντας προερχόμενος από φτωχή οικογένεια, ο πατέρας του Μπερνάρντο Μακιαβέλι μερίμνησε ο γιος του να λάβει την κατάλληλη εκπαίδευση ώστε να εξασφαλίσει μια καλύτερη ζωή. Η ουμανιστική εκπαίδευση που ακολούθησε σύμφωνα με τα κλασσικά πρότυπα της εποχής, τον οδήγησαν το 1498 στο αξίωμα του δεύτερου καγκελαρίου της φλωρεντινής δημοκρατίας.\nΗ θέση αυτή εξασφάλισε στον Μακιαβέλι την ενασχόληση με τη διοίκηση των περιοχών που βρίσκονταν υπό τον έλεγχο της Φλωρεντίας αποτελώντας ταυτόχρονα έναν από τους έξι γραμματείς του πρώτου καγκελάριου και μέλος του συμβουλίου των “Δέκα του Πολέμου” με ενεργή συμμετοχή σε διπλωματικές αποστολές. Αποστολές που τον έφεραν σε επαφή με αρκετές από τις ισχυρότερες πολιτικές προσωπικότητες της εποχής όπως τον βασιλιά της Γαλλίας Λουδοβίκο ΙΒ’, τον Πάπα Ιούλιο τον Β’ και τον αυτοκράτορα της Αγίας Ρωμαϊκής Αυτοκρατορίας Μαξιμιλιανό τον Α’.\nΌλοι αποτέλεσαν προσωπικότητες που σκιαγραφούσε στις επιστολές του προς τη φλωρεντινή σινιορία. Πρόσωπα φορέων της πολιτικής εξουσίας που δημιούργησαν την πρώτη ύλη στο έργο του, Ο Ηγεμών (Il principe). Ένα έργο με την μορφή «εγχειριδίου» για το πως θα πρέπει να ασκείται αλλά και να διατηρείται η πολιτική εξουσία.\nΈνας μακιαβελικός Ηγεμών\nΟ Μακιαβέλι κινείται αντίθετα των κλασσικών φιλοσοφικών θεωριών. Αρνείται να αποδεχτεί την αυθεντία της «φυσικής τάξης» που ασπάζονταν οι αρχαίοι. Υποστηρίζει την απουσία του καθολικού λόγου, πλάθει μια ιδεατή κατασκευασιοκρατία με κύρια υποκείμενα ανθρώπους δίχως πίστη, δίχως υποταγή σε νόμους και κανόνες. Ανθρώπους δηλαδή με μια φυσική ροπή προς την κακία και την αναρχία.\nΤοποθετώντας λοιπόν τα άτομα σε μια κοινή «αφετηρία κακίας» υποδεικνύει στον Ηγεμόνα την ειδοποιό διαφορά ανάμεσα στην «κακία» και την «ελευθερία». Κύριο μέλημα είναι να ελεγχθεί η τύχη από τα χέρια του ηγεμόνα προκειμένου να παραχθεί με επιτυχία το έργο του. Δηλαδή να συγκεντρώσει την αυθεντία της εξουσίας επί παντός και τη δύναμη να εφαρμόζει στους άλλους ότι αποφασίζει. Ο ηγεμόνας είναι ο μόνος που μπορεί με τη στάση του να αφυπνίσει την ηθικότητα στους ανθρώπους. Εκ πείρας γνωρίζει ότι οι άνθρωποι κάνουν το καλό μόνο από ανάγκη και είναι διατεθειμένος να τους αναγκάσει να μεταβάλλουν σταδιακά την κακία σε ανιδιοτέλεια.\nΟι άνθρωποι με άλλα λόγια είναι δέσμιοι της άγνοιας και της κακίας που διέπει τη φύση τους. Προσπαθούν μέσα σε έναν ατέρμονο κύκλο ατομικότητας να επιδιώξουν το προσωπικό τους συμφέρον, με τον ηγεμόνα να εμφανίζεται ως «σανίδα σωτηρίας» που τους οδηγεί τελικά προς την ελευθερία υποδεικνύοντας την αναγκαιότητα της συνεργασίας μέσω της πλήρης υποταγής φυσικά στο πρόσωπό του.\nΟ τρόπος με τον οποίο ο Φλωρεντινός στοχαστής αντιλαμβάνεται την κοινωνική δράση αποτελεί από κάθε άποψη εγγύηση για την παλινόρθωση του λόγου. Πλάθεται από τη στιγμή που καταργείται κάθε υπερβατική τάξη. Είναι λοιπόν προφανές ότι ο Μακιαβέλι τείνει να μετατρέψει τη θεωρία του σε υπαρκτή πολιτική δράση.\nΟ μακιαβελισμός στην πράξη\nΟ Μακιαβέλι έχει αφιερώσει τον «Ηγεμόνα» στον Λορέντσο Β’ των Μεδίκων, γιο του Πέτρου Β’ των Μεδίκων. Μέσα από μια σειρά αποφθεγμάτων, ο μακιαβελισμός διακρίνεται κυρίως για την επιταγή του στα διπλά ηθικά κριτήρια. Δηλαδή ο ηγεμόνας οφείλει να διαχωρίζει την προσωπική του ηθική από την ηθική που εφαρμόζει προκειμένου να διατηρήσει ένα κράτος ισχυρό στη διεθνή πολιτική σκηνή.\nΗ εξουσία θα πρέπει να λαμβάνεται με κάθε εφικτό μέσο. Ένας σωστός ηγεμόνας και κυρίως, ένας ηγεμόνας που επιδιώκει να εδραιώσει τη εξουσία του επί μακρόν δεν θα πρέπει να εξετάζει μόνο τις κινήσεις των αντιπάλων του. Θα πρέπει να αντιλαμβάνεται τις αδυναμίες και τον «παλμό» της κοινωνίας χαλιναγωγώντας και χειραγωγώντας κατ’ επέκταση το πλήθος προς τις δικές του αποφάσεις. Επρόκειτο για «έναν σκοπό που αγιάζει τα μέσα».\nΈνας ηγεμόνας ευέλικτος και ραδιούργος. Που βρίσκεται πάντα ένα βήμα μπροστά από κάθε πολιτικό του αντίπαλο. Σαν μια καλοστημένη παρτίδα σκάκι. Μέχρι ο αντίπαλός, είτε να ηττηθεί πλήρως, είτε να εξαλειφτεί εντελώς από το πεδίο της μάχης. Και τα υπόλοιπα πιόνια; Τα υπόλοιπα πιόνια είναι διατεθειμένα να εκτελούν διαταγές εφόσον υλοποιούνται «φαινομενικά» τα προσωπικά τους συμφέροντα. Δηλαδή; Ο ηγεμόνας πλάθει περίτεχνα την «εικονική» ελευθερία που έχει ανάγκη να αισθάνεται ο κάθε πολίτης. Με ψέματα και αυταπάτες υλοποιεί ανά καιρούς κοινωνικά αιτήματα δείχνοντας το «καλό» του πρόσωπο. Δείχνοντας πως είναι και αυτός «ένα» με το πλήθος χωρίς να υπερέχει από αυτό. Τα άτομα κατευνάζονται από τα «ψίχουλα» ελευθερίας που μοιράζει ο ηγεμόνας. Από τα «αποφάγια» του.\nΜε μια κάλυψη «υποτιθέμενου» εκδημοκρατισμού και ελευθερίας ο ηγεμόνας εξακολουθεί να άρχει ανενόχλητος. Κρύβοντας κάθε «έγκλημά» του σε μεγαλεπίβολες υποσχέσεις και ευσυνείδητους κοινωνικούς στόχους. Και το πλήθος ακολουθεί το μεγάλο όραμα της υποσχόμενης αλλαγής. Δηλώνοντας ικανοποιημένο από τον άρχοντα του. Καταδικασμένο εν τέλει να ζει σε έναν επαναλαμβανόμενο κύκλο εκμετάλλευσης. Περιμένοντας μια αλλαγή που δεν επρόκειτο πότε να έρθει. Όχι μέσα σε ένα διεφθαρμένο σύστημα.\nΟ μακιαβελισμός ερωτοτροπεί με την έννοια της εξουσίας\nΑρκετοί καταδίκασαν τις απόψεις και το έργο του Μακιαβέλι. Χαρακτηρίζοντας τον απλά κυνικό, διεφθαρμένο και αυταρχικό. Με μια άκρως διαστρεβλωμένη εικόνα περί πολιτικής εξουσίας. Η σκέψη του Μακιαβέλι βρέθηκε υπό αμφισβήτηση. Από εκείνους που την ενέκριναν κατηγορηματικά και από εκείνους που τη θεώρησαν απολύτως ορθή. Το μόνο σίγουρο είναι πως ο Ηγεμόνας επηρέασε την πολιτική σκέψη πολλών πολιτικών και στοχαστών και άσκησε σημαντική επίδραση σε πολιτικές εξελίξεις της εποχής του και μεταγενέστερων περιόδων.\nΗ αλήθεια μάλλον βρίσκεται κάπου στη μέση. Στο γεγονός ότι η εξουσία, χρησιμοποιώντας πιο σύγχρονους όρους αποτελεί ίσως ενστικτωδώς, το πιο εθιστικό ναρκωτικό. Η δύναμη της εξουσίας και του ελέγχου στην ζωή των άλλων σε συνδυασμό με το ότι ένα άτομο ή μια μικρή ομάδα ατόμων μπορεί να καθορίσει τη μοίρα και τις επιλογές εκατοντάδων άλλων, εκτοξεύει την ατρόμητη αίσθηση της απόλυτης κυριαρχίας. Και όταν ο εθισμός γίνεται πια αναγκαία συνήθεια δεν υπάρχει δρόμος επιστροφής. Παρά μόνο οι συνεχείς προσπάθειες εύρεσης νέων τρόπων επικράτησης στην κορυφή. Τρόποι που ποικίλουν, τρόποι διαφορετικοί.\nΑπό την άλλη πλευρά, όσο υπάρχουν ”διεφθαρμένες” προσωπικότητες άλλο τόσο θα υπάρχουν και εκείνοι που θα τις αντιμάχονται. Κάθε νόμισμα έχει δύο όψεις. Και όσο υπάρχουν άνθρωποι που αναζητούν την αλήθεια κανένα έγκλημα δεν θα μένει ατιμώρητο για πάντα. Όπως και στο ομώνυμο έργο του Ουίλλιαμ Σαίξπηρ, ο φιλόδοξος στρατηγός Μάκβεθ είναι έτοιμος να θυσιάσει τα πάντα για την εξουσία. Πληρώνοντας τελικά το τίμημα με την ίδια του τη ζωή.\nΓια όλα φταίει ο μακιαβελισμός\nΣυμπερασματικά, ο μακιαβελισμός αποτελεί μια πολιτική θεωρία. Μια εικασία για τη συμπεριφορά αλλά και την επιβίωση ενός ηγέτη στην πολιτική σκηνή. Ανεξαρτήτως χρονικής περιόδου και των εκάστοτε επικρατουσών συνθηκών, η θεωρία αυτή βασίζεται πολύ κοντά στην πραγματικότητα αν δεν αντικατοπτρίζει πλήρως τη πραγματικότητα. Ο Μακιαβέλι όντας ακραίος σε ορισμένες τοποθετήσεις του, σκιαγράφησε το προφίλ της πολιτικής κουλτούρας και συμπεριφοράς. Αντιλαμβανόμενος τον «εθισμό» που προκαλεί η εξουσία, το άτομο είναι ικανό να πράξει τα πάντα προκειμένου να κρατηθεί στην κορυφή. Να διατηρήσει την αίσθηση υπεροχής του έναντι των υπολοίπων κοινών θνητών.


Αναρτήθηκε από exomatiakaivlepo στις 9/15/2012 09:30:00 μ.μ. 1 σχόλια\nΑναρτήθηκε από exomatiakaivlepo στις 9/15/2012 06:26:00 μ.μ. 10 σχόλια\nΑναρτήθηκε από exomatiakaivlepo στις 9/15/2012 04:18:00 μ.μ. 0 σχόλια\nΑναρτήθηκε από exomatiakaivlepo στις 9/15/2012 02:45:00 μ.μ. 0 σχόλια\nΑναρτήθηκε από exomatiakaivlepo στις 9/15/2012 02:44:00 μ.μ. 1 σχόλια\nΑναρτήθηκε από exomatiakaivlepo στις 9/15/2012 01:15:00 μ.μ. 0 σχόλια\nΑναρτήθηκε από exomatiakaivlepo στις 9/15/2012 11:45:00 π.μ. 2 σχόλια\nΑναρτήθηκε από exomatiakaivlepo στις 9/15/2012 11:44:00 π.μ. 1 σχόλια\nΑναρτήθηκε από exomatiakaivlepo στις 9/15/2012 09:45:00 π.μ. 0 σχόλια\nΑναρτήθηκε από exomatiakaivlepo στις 9/15/2012 08:50:00 π.μ. 0 σχόλια\nΑναρτήθηκε από exomatiakaivlepo στις 9/15/2012 08:40:00 π.μ. 0 σχόλια\nΑναρτήθηκε από exomatiakaivlepo στις 9/15/2012 08:32:00 π.μ. 4 σχόλια\nΑναρτήθηκε από exomatiakaivlepo στις 9/14/2012 11:15:00 μ.μ. 0 σχόλια\nΑναρτήθηκε από exomatiakaivlepo στις 9/14/2012 11:03:00 μ.μ. 0 σχόλια\nΑναρτήθηκε από exomatiakaivlepo στις 9/14/2012 10:45:00 μ.μ. 0 σχόλια\nΑναρτήθηκε από exomatiakaivlepo στις 9/14/2012 10:39:00 μ.μ. 0 σχόλια\nΑναρτήθηκε από exomatiakaivlepo στις 9/14/2012 04:46:00 μ.μ. 0 σχόλια\nΑναρτήθηκε από exomatiakaivlepo στις 9/14/2012 03:53:00 μ.μ. 0 σχόλια\nΑναρτήθηκε από exomatiakaivlepo στις 9/14/2012 02:57:00 μ.μ. 1 σχόλια\nΑναρτήθηκε από exomatiakaivlepo στις 9/14/2012 02:56:00 μ.μ. 0 σχόλια\nΑναρτήθηκε από exomatiakaivlepo στις 9/14/2012 02:48:00 μ.μ. 0 σχόλια\nΑναρτήθηκε από exomatiakaivlepo στις 9/14/2012 12:15:00 μ.μ. 1 σχόλια\nΑναρτήθηκε από exomatiakaivlepo στις 9/14/2012 11:55:00 π.μ. 0 σχόλια\nΑναρτήθηκε από exomatiakaivlepo στις 9/14/2012 11:33:00 π.μ. 0 σχόλια\nΑναρτήθηκε από exomatiakaivlepo στις 9/14/2012 10:59:00 π.μ. 0 σχόλια\nΑναρτήθηκε από exomatiakaivlepo στις 9/14/2012 10:46:00 π.μ. 0 σχόλια\nΑναρτήθηκε από exomatiakaivlepo στις 9/14/2012 10:26:00 π.μ. 0 σχόλια\nΑναρτήθηκε από exomatiakaivlepo στις 9/14/2012 09:34:00 π.μ. 0 σχόλια\nΑναρτήθηκε από exomatiakaivlepo στις 9/14/2012 08:51:00 π.μ. 0 σχόλια\nΑναρτήθηκε από exomatiakaivlepo στις 9/14/2012 08:31:00 π.μ. 0 σχόλια\nΑναρτήθηκε από exomatiakaivlepo στις 9/13/2012 11:08:00 μ.μ. 0 σχόλια\nΑναρτήθηκε από exomatiakaivlepo στις 9/13/2012 09:56:00 μ.μ. 2 σχόλια\nΑναρτήθηκε από exomatiakaivlepo στις 9/13/2012 09:31:00 μ.μ. 0 σχόλια\nΑναρτήθηκε από exomatiakaivlepo στις 9/13/2012 09:20:00 μ.μ. 0 σχόλια\nΑναρτήθηκε από exomatiakaivlepo στις 9/13/2012 08:45:00 μ.μ. 0 σχόλια\nΑναρτήθηκε από exomatiakaivlepo στις 9/13/2012 08:00:00 μ.μ. 0 σχόλια\nΑναρτήθηκε από exomatiakaivlepo στις 9/13/2012 03:01:00 μ.μ. 0 σχόλια\nΑναρτήθηκε από exomatiakaivlepo στις 9/13/2012 02:55:00 μ.μ. 0 σχόλια\nΑναρτήθηκε από exomatiakaivlepo στις 9/13/2012 02:51:00 μ.μ. 0 σχόλια\nΑναρτήθηκε από exomatiakaivlepo στις 9/13/2012 02:50:00 μ.μ. 0 σχόλια\nΑναρτήθηκε από exomatiakaivlepo στις 9/13/2012 01:51:00 μ.μ. 0 σχόλια\nΑναρτήθηκε από exomatiakaivlepo στις 9/13/2012 12:49:00 μ.μ. 0 σχόλια\nΑναρτήθηκε από exomatiakaivlepo στις 9/13/2012 11:29:00 π.μ. 1 σχόλια\nΑναρτήθηκε από exomatiakaivlepo στις 9/13/2012 11:16:00 π.μ. 0 σχόλια\nΑναρτήθηκε από exomatiakaivlepo στις 9/13/2012 11:14:00 π.μ. 0 σχόλια\nΑναρτήθηκε από exomatiakaivlepo στις 9/13/2012 10:52:00 π.μ. 0 σχόλια\nΑναρτήθηκε από exomatiakaivlepo στις 9/13/2012 10:02:00 π.μ. 0 σχόλια\nΑναρτήθηκε από exomatiakaivlepo στις 9/13/2012 01:38:00 π.μ. 1 σχόλια\nΑναρτήθηκε από exomatiakaivlepo στις 9/12/2012 07:45:00 μ.μ. 0 σχόλια\nΑναρτήθηκε από exomatiakaivlepo στις 9/12/2012 05:59:00 μ.μ. 0 σχόλια\nΑναρτήθηκε από exomatiakaivlepo στις 9/12/2012 02:45:00 μ.μ. 0 σχόλια\nΑναρτήθηκε από exomatiakaivlepo στις 9/12/2012 12:45:00 μ.μ. 0 σχόλια\nΑναρτήθηκε από exomatiakaivlepo στις 9/12/2012 12:02:00 μ.μ. 0 σχόλια\nΑναρτήθηκε από exomatiakaivlepo στις 9/12/2012 11:31:00 π.μ. 0 σχόλια\nΑναρτήθηκε από exomatiakaivlepo στις 9/12/2012 10:48:00 π.μ. 0 σχόλια\nΑναρτήθηκε από exomatiakaivlepo στις 9/12/2012 10:45:00 π.μ. 0 σχόλια\nΑναρτήθηκε από exomatiakaivlepo στις 9/12/2012 09:41:00 π.μ. 0 σχόλια\nΑναρτήθηκε από exomatiakaivlepo στις 9/12/2012 08:56:00 π.μ. 0 σχόλια\nΑναρτήθηκε από exomatiakaivlepo στις 9/11/2012 08:46:00 μ.μ. 0 σχόλια\nΓια όλους υπάρχει μια θέση στον "παράδεισο" της ΕΡ...\nΑς θυμηθούμε τι είχε πει στην περσινή ΔΕΘ ο Σαμαρά...


Αρχική > “Τελεσίγραφο” του υπ. Παιδείας στα σχολεία που καταθέτουν “φασόν” κείμενα αξιολόγησης: Η έκθεση αξιολόγηση δεν είναι σύννομη και θεωρείται μη γενομένη\nΑξιολόγηση ΥΠΟΥΡΓΕΙΟ ΠΑΙΔΕΙΑΣ \n29 Οκτ 2021 09:23\n@ Τα αυγά και τα πασχάλια\nΣυμφωνώ με τα γραφόμενά σου και στα δύο σου μηνύματα. Το κήρυξαν και μανιφέστο!\n28 Οκτ 2021 22:04\nΑξιολ΄όγηση, λοιπόν...ή, μήπως, αποτίμηση ;\nΣτην πρώτη λέξη επιδεικνύουμε "αλλεργία" μη έχοντας βρει το κατάλληλο "φάρμακο".. απλά, αρκούμαστε σε ένα μεγάλο ΟΧΙ σαν αυτό, το οποίο εορτάζουμε σήμερα....\nΣυνήθως , όμως, όπως όλοι αντιλαμβανόμαστε, σε κάθε τι που αρνούμαστε, αναφερόμαστε στο "γιατί" , ή, τουλάχιστον, αντιπροτείνουμε...\nΤι συμβαίνει τώρα στα Σχολεία ; Μας προτρέπουν είτε να μην υποβάλλουμε τον Προγραμματισμό είτε να υποβάλλουμε "έτοιμα" κείμενα...αλήθεια, πόσο μας υποτιμούν;\nΠότε θα αποφασίσουμε να κάνουμε ένα βήμα εμπρός , προκειμένου να αυξήσουμε την ποιότητα της παρεχόμενης εκπαίδευσης ; Είμαστε ΟΛΟΙ οι εκπαιδευτικοί ικανοί, ιδιαιτέρως ικανοί, δεν έχουμε να φοβηθούμε απολύτως τίποτα, καμία αξιολόγηση..απλά, η διαρκής ΑΡΝΗΣΗ, δε βοηθάει πουθενά !!!\nΑς προσπαθήσουμε να κάνουμε το αποφασιστικό βήμα , να συμπληρώσουμε , όπως το κάθε Σχολείο γνωρίζει καλύτερα, τα δυνατά κι αδύνατα σημεία (SWOT analysis) κι ας αφήσουμε στην άκρη τους δήθεν φωστήρες , οι οποίοι εκφράζουν απόψεις ανάλογα με την πολιτική τους απόχρωση και τις πολιτικές τους σκοπιμότητες...\nΕΙΜΑΣΤΕ ΙΚΑΝΟΤΑΤΟΙ ΕΚΠΑΙΔΕΥΤΙΚΟΙ....!!!\nΝα είχαμε να λέγαμε\n28 Οκτ 2021 15:29\n@Πλατάρος Γιάννης 27 Οκτ 2021 16:37\n- Και Αλέξης Τσίπρας να είχαν υπογραφή τα σχόλιά σας, πάλι την ίδια αποδόμηση θα υφίστανται. Για πολλά μάλιστα, δεν χρειάζεται καν ιδιαίτερη προσπάθεια.\n- Όταν όμως επιπλέον παρουσιάζεστε ως βασιλικότερος του βασιλέως, όταν (ως ο πρώτος αναμάρτητος) παραδίδετε μαθήματα νομιμότητας και "μοιράζετε" ποινές στους συναδέλφους σας, επειδή μικρή χώρα είμαστε και όλοι γνωριζόμαστε, τότε το θεωρώ αναμενόμενο να σας μέμφονται, όχι μόνο για όσα λέτε αλλά και επειδή ακριβώς τα λέτε εσείς. Το ίδιο δεν κάνετε άραγε κι εσείς, όταν πχ διαβάζετε μια τοποθέτηση-άποψη του Φίλη?\n- Και μια και αναφέρθηκα στον Φίλη..... "τα πάντα υπόκεινται σε τεκμηρίωση" μας λέτε.... αλλά πρώτος εσείς ΔΕΝ το εφαρμόζετε. Πχ " Ήσουν υπουργός αρμόδιος για την Παιδεία και ΔΕΝ έφερες νόμο να μειώσει τον αριθμό 27 ως μέγιστο αριθμό /τμήμα". Και δεν είδα και καμία δημόσια συγγνώμη.... όχι σε εκείνον.... αλλά σε εμάς που το διαβάσαμε. Πώς το λένε αυτό άραγε.... νομικά?....\n28 Οκτ 2021 13:03\n1) Παρ'όλες τις εξαιρέσεις στον κανόνα, οι πλέον αξιολογημένοι ΔΥ στην Ελλάδα είναι οι εκπαιδευτικοί όλων των βαθμίδων.\n2) Τα τυπικά προσόντα που έχει ο μέσος Έλληνας εκπαιδευτικός είναι από τα υψηλότερα στον κόσμο, δεδομένου και του επιπέδου μισθού.\n3) Σε οποιοδήποτε επάγγελμα δεν υφίσταται η έννοια της "ποιοτικής αξιολόγησης" παρά μόνον της ποσοτικής.\n4) Η μόνη ουσιαστική ποσοτική αξιολόγηση εκπαιδευτικών είναι μέσω της σωστής αξιολόγησης των μαθητών τους (βλέπε ποσοστά επιτυχίας/ανόδου των τάξεων του κάθε εκπαιδευτικού).\n5) Η μόνη στατιστικά σωστή αξιολόγηση μαθητών είναι μέσω προτυποποιημένων πανελλαδικών εξετάσεων στο τέλος της χρονιάς, διορθωμένων με βάση τα κοινωνικο-οικονομικά δεδομένα της κάθε περιοχής.\n6) Είναι όμως η Ελληνική κοινωνία πραγματικά έτοιμη για κάτι τέτοιο; Το θέλει πραγματικά; Γιατί οι γονείς που γράφουν εδώ μέσα "περί αξιολόγησης" είναι οι ίδιοι γονείς που απειλούν όταν βάλεις στον κανακάρη τους 19 αντί για 20.\n7) Όλα τα υπόλοιπα είναι άλλα λόγια να αγαπιόμαστε.\n8) Πολλά φιλιά στις ολμέ, ελμέ, δοέ και στους υπουργούς μας.\nΤα αυγά με τα Πασχάλια\n28 Οκτ 2021 13:02\n- Να αξιολογήσει ο εκπαιδευτικός τον εαυτό του???\nΟ ίδιος? Μα τον έχουν ήδη αξιολογήσει δεύτεροι(και τρίτοι), δεκάδες φορές μέχρι σήμερα, σε κάθε στάδιο της πορείας του και σε κάθε επίπεδο της υπηρεσιακής του εξέλιξης. Αλλιώς, ΔΕΝ ΘΑ ΗΤΑΝ εκπαιδευτικός!\n- Να αξιολογήσει ο εκπαιδευτικός το σχολείο του και να εντοπίσει τα σημεία που χρειάζονται βελτίωση???\nΤώρα? Εσείς στη δική σας τη δουλειά, δεν ξέρετε τα σημεία που χρειάζονται βελτίωση? Και ο εκπαιδευτικός τα έχει εντοπίσει και τα ξέρει.... και το υπουργείο τα ξέρει ακόμα καλύτερα(σιγά μην τα μάθει τώρα).... και η κοινωνία τα ξέρει! Και??? Τί έχει κάνει τόσα χρόνια η πολιτεία, για να λύσει τα προβλήματα?\n- Το «όποιος αξιολογεί, αξιολογείται».... εγώ από τα χείλη της Κεραμέως το άκουσα. Δεν το άκουσα ποτέ σε κανένα κοινωνικό μανιφέστο. Την ΟΥΣΙΑ του ως επιχείρημα, νομίζω ότι την εξέφρασα επαρκώς στο πρώτο μου σχόλιο. Προσωπικά, το θεωρώ λαϊκισμό χωρίς νόημα και επιχείρημα συζήτησης "καφενείου". Και ο γιατρός αξιολογεί(την υγεία μας) και ο δικαστής αξιολογεί(την αλήθεια και το δίκαιο) και ο μηχανικός αξιολογεί(πως θα φτιάξει τη γέφυρα, το δρόμο, το αντιπλημμυρικό έργο).\n- Στον επίλογο, εκφράζετε απλά μια ευχή και την προσωπική σας άποψη, για το πως θα διεξαχθεί η ατομική αξιολόγηση. Η πραγματικότητα δυστυχώς, πιστεύω και φοβάμαι ότι θα είναι ΕΝΤΕΛΩΣ διαφορετική. Γιατί? Γιατί στην Ελλάδα ζούμε και δεν πέφτουμε πια από τα σύννεφα. Ρωτήστε τους 1000δες επιστήμονες που "αξιολογήθηκαν" εδώ.... και σήμερα κάνουν λαμπρή καριέρα στο εξωτερικό....\nΥΓ. Μην πυροβολείτε τον πιανίστα. Είναι ο τελευταίος που φταίει. Τον "βάζουν μπροστά" οι πολιτικοί, για να κρύψουν τις δικές τους ευθύνες και κυρίως..... για να κρύψουν τα σχέδιά τους για τη δημόσια παιδεία. Θα μας μείνει στο τέλος μόνο το πιάνο και αναγκαστικά θα το δώσουμε κοψοχρονιά στον παλιατζή(που τα αγοράζει όλα).\n28 Οκτ 2021 08:29\n@πολίτης, συμφωνώ απόλυτα μαζί σας! Ακριβώς έτσι είναι. Λίγοι σοβαροί έμειναν στο ύψος των περιστάσεων. Λίγοι αξιόλογοι συνάδελφοι που δεν φοβούνται κανενός είδους έλεγχο ή αξιολόγηση. Ίσα ίσα την αποζητούν, γιατί γνωρίζουν ότι πάντοτε υπάρχουν περιθώρια βελτίωσης. Ουδείς τέλειος! το σχολείο το δημόσιο σχολείο δεν είναι χωραφάκι κανενός. Και η ελευθερία υπάρχει σε πλαίσιο κανόνων και ελέγχου, αλλιώς είναι ασυδοσία.\n28 Οκτ 2021 08:22\n@Τα αυγά και τα πασχάλια\nΑγαπητέ/τη Κύριε /α\nΕπειδή ο εκπαιδευτικός εκπαιδεύτηκε να αξιολογεί, δεν έχει πρόβλημα να αξιολογήσει τον εαυτό του και το σχολείο του και να εντοπίσει τα σημεία που χρειάζονται βελτίωση, γιατί ο εχθρός του καλού είναι το καλύτερο!\nΗ φράση «όποιος αξιολογεί, αξιολογείται» δεν ανήκει στην κ. Κεραμέως, είναι απαίτηση της κοινωνίας να αξιολογούνται οι αξιολογητές των παιδιών της !!!\nΑκόμη στην επερχόμενη ατομική σας αξιολόγηση οι αξιολογητές σας θα είναι αξιολογημένοι συνάδελφοι , που σίγουρα δεν θα έχουν κακές προθέσεις εναντίον σας ! Έξαλλου η αξιολόγησή τους οφείλει να είναι τεκμηριωμένη και όχι ανώνυμη, όπως εσείς στο πρόσφατο παρελθόν με πολύ χαρά αξιολογούσατε τους υποψήφιους διευθυντές σας, με μία διαδικασία που κρίθηκε από τη δικαιοσύνη ως αντισυνταγματική!!!!\n28 Οκτ 2021 07:14\nΠολλοί από τους υποστηρικτές δεν έχουν διαβάσει καν το κείμενο της ΔΟΕ . Ούτε ξέρουν τι γράφει. Γιατί είναι τόσο δύσκολο να ενταχθούν σε ένα σχέδιο δράσης που ούτως η άλλως κάνουν στο σχολείο;\n27 Οκτ 2021 23:15\n"Είμαστε στο εμείς και όχι στο εγώ ... " λέει ο Μακρυγιάννης ,το διδάσκουμε στα παιδιά στο ανθολόγιο της Ε ΚΑΙ ΣΤ τάξης...Παινεύεται το υπουργείο ότι 8.500 σχολεία έχουν κάνει αξιολόγηση.. γιατί δεν διευκρινίζει σε πόσα από αυτά την έκθεση την έκαναν μόνοι τους οι διευθυντές και όχι ο σύλλογος διδασκόντων; Για ποια δημοκρατία μιλάμε στα παιδιά; ΑΝΑΡΩΤΙΕΜΑΙ..\n27 Οκτ 2021 22:55\nΑπ το κακό στο χειρότερο πάμε... Νεοφιλελεύθερη πολιτική και Εκπαίδευση δεν τα πήγαν ποτέ καλά... 2 αντίθετοι όροι...\n27 Οκτ 2021 22:52\nΤο κλειδί σε όλα είναι η ατομική ευθύνη (κάτι που στην Ελλάδα διώχνουμε όπως ο διάολος το λιβάνι). Η κάθε σχολική μονάδα έχει Διευθυντή. Αυτός/ή να είναι υπεύθυνος για αυτά που υποβάλει. Αν είναι φασόν, σε αργία για κανένα μήνα, και πάμε στον επόμενη ή επόμενη. Να δειτε για πότε θα σταματήσουν τα φασόν.\n27 Οκτ 2021 20:33\nΕίναι καταφανής η αδυναμία σας να απαντήσετε επί της ουσίας του κριτικού μου σχολίου και με αδέξιες υπεκφυγές επιδίδεστε σε ανούσια ευφυολογήματα που επιβεβαιώνουν την απόλυτη αποστασιοποίησή σας από τη ζέουσα εκπαιδευτική καθημερινότητα που έχει πάρει πλέον εφιαλτικά χαρακτηριστικά επί υπουργίας Κεραμέως. Έρρωστε...\n27 Οκτ 2021 19:28\nΕίσαι σε κοντινό σχολείο, έε;\nΈλα στην Κρήτη, η θάλασσα, η βουή των κυμάτων, κόβει!\nΕμείς δεν ακούμε τίποτα!\n27 Οκτ 2021 18:47\nΟΛΟΙ περνάμε στις συνεδριάσεις των συλλόγων διδασκόντων τα κείμενα της ΔΟΕ. Η τρομοκρατία δε θα περάσει!!!\n27 Οκτ 2021 18:05\nΚΥΡΙΟΙ ΚΟΥΡΑΣΑΤΕ.ΑΝ Η ΑΞΙΟΛΟΓΗΣΗ ΠΟΥ ΠΡΟΒΛΕΠΕΤΑΙ ΜΕ ΤΟΝ ΨΗΦΙΣΘΕΝΤΑ ΝΟΜΟ ΔΕΝ ΣΑΣ ΑΡΕΣΕΙ ΠΡΟΤΕΙΝΕΤΕ ΤΙΣ ΔΙΚΕΣ ΣΑΣ ΒΕΛΤΙΩΣΕΙΣ ΑΚΟΜΗ ΚΑΙ ΤΗΝ ΠΛΗΡΗ ΑΝΤΙΚΑΤΑΣΤΑΣΗ ΤΟΥ.ΔΕΝ ΕΧΟΥΜΕ ΔΕΙ ΜΕΧΡΙ ΤΩΡΑ ΚΑΜΙΑ ΠΡΟΤΑΣΗ ΠΑΡΑ ΜΟΝΟ ΑΡΝΗΣΗ ΤΩΝ ΠΑΝΤΩΝ ΚΑΙ ΑΝΑΚΟΙΝΩΣΕΙΣ ΓΙΑ ΤΟ ΠΟΣΟ ΚΑΛΑ ΑΝΤΑΠΟΚΡΙΝΕΣΤΕ ΟΛΟΙ ΣΑΣ ΣΤΑ ΚΑΘΗΚΟΝΤΑ ΣΑΣ.ΓΙΑ ΣΑΣ Ο ΚΑΘΕ ΥΠΟΥΡΓΟΣ ΚΑΙ Η ΕΚΑΣΤΟΤΕ ΚΥΒΕΡΝΗΣΗ ΕΙΝΑΙ ΕΧΘΡΟΣ ΠΟΥ ΔΕΝ ΣΚΕΠΤΕΤΑΙ ΤΙΠΟΤΕ ΑΛΛΟ ΠΑΡΑ ΠΩΣ ΘΑ ΚΑΝΕΙ ΚΑΚΟ ΣΤΟΥΣ ΕΚΠΑΙΔΕΥΤΙΚΟΥΣ ΚΑΙ ΤΟΥΣ ΜΑΘΗΤΕΣ.ΑΥΤΑ ΔΕΝ ΠΕΙΘΟΥΝ ΤΗΝ ΚΟΙΝΩΝΙΑ ΚΑΙ ΤΟΥΣ ΓΟΝΕΙΣ ΠΟΥ ΓΝΩΡΙΖΟΥΝ ΚΑΛΥΤΕΡΑ ΤΙ ΓΙΝΕΤΑΙ ΣΤΑ ΣΧΟΛΕΙΑ.ΕΓΩ ΘΑ ΠΡΟΤΙΜΟΥΣΑ ΤΗ ΛΕΞΗ ΕΛΕΓΧΟ ΑΝΤΙ ΓΙΑ ΑΞΙΟΛΟΓΗΣΗ ΓΙΑ ΝΑ ΑΝΑΛΑΒΟΥΝ ΤΙΣ ΕΥΘΥΝΕΣ ΟΣΟΙ ΜΕ ΤΗ ΘΕΛΗΣΗ ΤΟΥΣ Η ΜΗ ΔΕΝ ΑΝΤΑΠΟΚΡΙΝΟΝΤΑΙ ΣΤΑ ΚΑΘΗΚΟΝΤΑ ΤΟΥΣ.ΔΕΝ ΛΕΩ ΝΑ ΦΥΓΟΥΝ ΑΛΛΑ ΝΑ ΑΛΛΑΞΟΥΝ ΘΕΣΗ.ΜΠΟΡΕΙ ΝΑ ΕΙΝΑΙ ΛΙΓΟΙ ΑΥΤΟΙ ΑΛΛΑ ΚΑΝΟΥΝ ΖΗΜΙΑ ΣΕ ΠΟΛΛΟΥΣ ΚΑΙ ΓΙΑ ΠΟΛΛΑ ΧΡΟΝΙΑ.\n27 Οκτ 2021 17:49\nΏστε λοιπόν τελικά θέλουμε αξιολόγηση, όχι της Κεραμέως όμως!\nΠοια αξιολόγηση θέλουμε όμως; Θα μας πει κάποιος;\n27 Οκτ 2021 16:37\nΑγαπητέ "ανήσυχε" , οπότε μου απαντάτε κριτικά, δεν αποδομειτε την αποψη μου, αλλά επικεντρωνεστε στο να αποδομησετε εμένα ως πρόσωπο. Είναι αρχαία η τοιαυτη τακτική. Άρα δεν θα σας ανταπαντω ποτέ, από τουδε. Δεν ξέρω αν έχετε κάνει τα σχετικά σεμινάρια στα νιάτα σας, ή απλώς έχετε αυτοεπιμορφωθει. Ο "χώρος" σας που θεωρεί την ηθική ως "μικροαστική" επιτρέπει παραβιάσεις ώστε να αγιαζεται ο σκοπός ο ιερός και να έλθει το όραμα της "ισότης"...\nΑντιθέτως η άλλη συνομιλητρια, διάλεξε το πιο σοβαρό επιχείρημα και το απαξιώσε γράφοντας ότι "στην έκθεση αυτοαξιολογησης, δεν μας είπαν από το ιεπ ότι χρειάζεται να υπάρχουν παραπομπές αποδεικτικές"\nΗ αλήθεια, είναι ότι τα πάντα υπόκεινται σε τεκμηριώση και η τεκμηρίωση αναφέρεται σε κάθε έγγραφο του σχολείου, κάθε βιβλιο, κάθε πρακτικό, κάθε σύνδεσμο του σχολειου. Τα λένε ΡΗΤΩΣ, ΟΙ ΟΔΗΓΙΕΣ ΤΟΥ ΙΕΠ.\nΠροκειται για ΔΟΜΗΜΈΝΟ κείμενο, με ΠΡΟΔΙΑΓΡΑΦΈΣ, και αναφορά σε πηγές του σχολείου. Κάθε πηγή. Ημερολόγια, πρακτικά, τα πάντα. Όλα αυτά καθορίζονται από το ίδιο το σχολειο.\nΣυνεπώς φασον κείμενα σαν κι αυτό που έλαβα σήμερα στο σχολείο και κοινοποίησα στους καθηγητές, δεν μπορούν να ξεφύγουν από την κατηγορία της παρελκυστηκοτητας εφαρμογής του νόμου.\nΕπαναλαμβάνω, ότι οι διώξεις των Διευθυντών δεν θα προκαλέσουν καμία συμπάθεια από κανέναν. Όλοι θα πούνε" καλά να πάθει" που μετά από τόσες προειδοποιησεις, επέμενε και να μην εφαρμόζει τον νόμο και να ΚΆΝΕΙ και "πλακα" απαδουσα στο λειτουργημα...\nΕδώ η" αστική ηθική" ομιλεί για φιλότιμο, αξιοπρέπεια, ευθύτητα, και κάτι τέτοιες φασον αξίες που έχει κατασκευάσει η αστική τάξη για την διαιώνιση της εκμετάλλευσης ανθρώπου από ανθρωπο...\n27 Οκτ 2021 15:59\n- Πιστεύω ότι, το "Όποιος αξιολογεί πρέπει και να αξιολογείται" είναι μια ευφάνταστη σοφιστεία της κας Κεραμέως, που διατυπώθηκε απλά και μόνο για τη διαμόρφωση της κοινής γνώμης, ως μοχλού πίεσης εναντίον των εκπαιδευτικών και υπέρ της εφαρμογής ενός μέτρου, που ΔΕΝ αποσκοπεί στην πραγματική αξιολόγηση.\n- Πιστεύω ότι ως επιχείρημα(ρητορική) έχει την ίδια αξία, με το σαν να λέω κι εγώ, ότι όποιος γιατρεύει γιατρεύεται, όποιος δικάζει δικάζεται, όποιος καλλιεργεί καλλιεργείται, όποιος χτίζει χτίζεται κλπ.\n- Τέλος, ελπίζω να ξέρετε ότι :\nα) Ο εκπαιδευτικός, ΕΚΠΑΙΔΕΥΤΗΚΕ, για να αξιολογεί! Είναι κομμάτι των σπουδών του και μέρος των επαγγελματικών του καθηκόντων και υποχρεώσεων, ΠΟΥ ΕΠΙΒΑΛΛΕΤΑΙ από το εκπαιδευτικό μας σύστημα. Δεν είναι καν δική του ΕΠΙΛΟΓΗ το να αξιολογεί.\nβ) Ο εκπαιδευτικός αξιολογεί ΜΑΘΗΤΕΣ! Δηλαδή εκπαιδευόμενους και όχι εκπαιδευμένους έμπειρους επαγγελματίες και επιστήμονες(πτυχιούχους-μεταπτυχιακούς-διδακτορικούς), με ένα "κάρο" προσόντα, με 10ετίες προϋπηρεσίας και αξιολογημένους επιτυχώς δεκάδες φορές ως σήμερα.\n27 Οκτ 2021 15:56\nΠω πω, ρε παιδιά, δεν μπορώ άλλο τις τσιρίδες της προϊσταμένης. Λίγες είναι οι ώρες της...\n27 Οκτ 2021 15:39\n@Πρώτοι στην αντιγραφή...\nΠόσο παραπλανητικό είναι αυτό που λέτε! Και το λέτε σε μια στιγμή που για πρώτη φορά η εκπαιδευτική κοινότητα δείχνει απολύτως έτοιμη και ώριμη για τη θεσμοθέτηση αξιολόγησης! Το γράφουμε παντού και ασταμάτητα: ΝΑΙ ΣΤΗΝ ΑΞΙΟΛΟΓΗΣΗ!!!! Διαβάστε με λιγότερη προκατάληψη τα σχόλια και προσπαθήστε να τα κατανοήσετε.\nΑυτό που λέμε και φωνάζουμε είναι: ΟΧΙ ΣΤΗΝ "ΑΞΙΟΛΟΓΗΣΗ" ΚΕΡΑΜΕΩΣ. Όχι σ' αυτό το λαβυρινθώδες γραφειοκρατικό τερατούργημα που η εφαρμογή του συνεπάγεται ακύρωση ουσιαστικά της πραγματικής δουλειάς του εκπαιδευτικού, δηλαδή της διδασκαλίας, προκειμένου να ανταποκριθεί στις παρανοϊκές απαιτήσεις του συγκεκριμένου νόμου με τις ατέρμονες διαδικασίες. Για να μην αναφερθώ καν στο περιεχόμενό του που - παρά τις συνεχείς διαβεβαιώσεις - ολοφάνερα οδηγεί στην πλήρη ποδηγέτηση της εκπαιδευτικής ζωής και στη συρρίκνωση του δημόσιου σχολείου με εισαγωγή διαδικασιών ιδιωτικής χρηματοδότησης και ύπουλη διασύνδεση με την επερχόμενη ατομική αξιολόγηση.\nΕίναι κρίμα, πολύ κρίμα που στην πιο καίρια στιγμή, τη στιγμή που είναι πλέον δεκτικός ο εκπαιδευτικός κόσμος για μια δίκαιη και αξιοκρατική αξιολόγηση, να βρίσκεται στα ηνία του υπουργείου ένα τόσο ακατάλληλο άτομο που πολιτεύεται αυταρχικά και αποφασίζει (και διατάσσει) μονόπλευρα, χωρίς ποτέ να δείχνει στοιχειώδη διάθεση συνεργασίας και συνεννόησης. Πολύ κρίμα! Γιατί ακριβώς αυτή η ανεδαφική και αυταρχική εκπαιδευτική πολιτική έχει την πλήρη ευθύνη της αρνητικής αντίδρασης σύσσωμου του εκπαιδευτικού κόσμου κι επομένως επωμίζεται όλη την ευθύνη για τη μεγάλη χαμένη ευκαιρία που θα οδηγούσε στη βελτίωση της δημόσιας εκπαίδευσης. Παρακαλώ λοιπόν πολύ να αναρωτηθείτε και πάλι: Γιατί άραγε;\n27 Οκτ 2021 15:16\nΗ ΜΟΝΗ πραγματική αξιολόγηση είναι οι ΕΠΙΘΕΩΡΗΤΕΣ. Όλα τα άλλα είναι χάσιμο χρόνου.\n27 Οκτ 2021 14:20\nΗ μέρα έχει 24 ώρες.\nΉ φασόν αξιολόγηση θα κάνουμε ή φασόν μάθημα στα παιδιά.\nΔεν υπάρχει χρόνος και για τα δύο.\nΚαθένας βάζει τις προτεραιότητες του ανάλογα με τη συνείδησή του.\nΌποιος αξιολογεί πρέπει και να αξιολογείται . Βασικός κανόνας της Δημοκρατίας .\nΠρώτοι στην αντιγραφή...\n27 Οκτ 2021 11:27\n... και στην παπαγαλία. Θα μείνουμε η μόνη χώρα που δεν υπάρχει αξιολόγηση, άρα και προοπτικές βελτίωσης, στον νευραλγικό τομέα της παιδειας. Δαιμονοποιειτε την αξιολογηση. Γιατί άραγε;\n27 Οκτ 2021 11:22\nΤο σχολείο τι θα κερδίσει με το να χαθούν τόσες εργατοώρες (στην πράξη προσωπικός χρόνος του κάθε εκπαιδευτικού που θα αφιέρωνε στο αντικείμενό του);\nΘα δώσει λεφτά το υπουργείο; Μήπως απλά θα πει μπράβο στα σχολεία που από τύχη βρήκαν λεφτά από άλλες πηγές για να το δηλώσει σαν επιτυχία του;\nΗ δουλειά του υπουργείου δεν είναι να διαφημίζει σαν δικές του επιτυχίες ότι γίνεται με προσωπική δαπάνη των εκπαιδευτικών. Πρέπει να δίνει και κάτι.\nΜην ξεχνάτε ότι επιτυχία δηλώθηκε την προηγούμενη εβδομάδα ότι ΜΟΝΟ ένα τμήμα στην Ελλάδα ήταν κλειστό λόγω Covid. Σε σύγκριση με πέρυσι που ήταν εκατοντάδες... Φυσικά ακούγεται τρομερή επιτυχία... εκτός αν διαβάσεις τι άλλαξε το υπουργείο από πέρυσι...\nΤο αναφέρω αυτό γιατί η δήλωση αυτή έγινε από το ίδιο άτομο που κατηγορεί τα σχολεία...\n27 Οκτ 2021 11:20\nΓια πολλοστή φορά στέκω ενεός μπροστά σε σχόλιό σας! Απόλυτα ευθυγραμμισμένος στην αυταρχική γραμμή του υπουργείου παρεμβαίνετε ασταμάτητα εξαπολύοντας κραυγές νομιφροσύνης που ωστόσο ποδοπατούν στοιχειώδεις παιδαγωγικές αρχές!\nΕξοργιστική η γραφειοκρατική σχολαστικότητα που έχετε στο μυαλό σας ως πρακτική του σχολείου. Διαβάζω λοιπόν την άποψή σας για τις επίμαχες εκθέσεις αξιολόγησης: "Δεν υπάρχει υπομνηματισμος, αναφορά σε πηγές! Δηλαδή τεκμηρίωση. Οι πηγές είναι όλα τα βιβλία του σχολείου, όλα τα πρακτικά, τα ημερολόγια, το αρχείο, οι ιστοσελίδα, όλοι οι σύνδεσμοι που αναφέρονται στο σχολείο. Όταν γράφεις ατεκμηριωτο έγγραφο, στο απορρίπτουν. Το ξερετε(;) ".\nΗ καταληκτική φράση "το ξέρετε(;)" πραγματικά είναι άκρως εξοργιστική για το ειρωνικό και επιδεικτικά αλαζονικό της ύφος. Τα υπόλοιπα είναι απλώς μια περιττή επίδειξη σχολαστικισμού που ασφαλώς δεν έχουν την παραμικρή σχέση με την πραγματικότητα της συγκεκριμένης διαδικασίας. Εκτός αν φαντάζεστε ότι οι συγκεκριμένες αξιολογικές εκθέσεις που αναρτώνται έχουν τέτοια αναλυτική τεκμηρίωση και δεν έχετε αντιληφθεί ότι πρόκειται για σύντομα κειμενάκια γραμμένα πρόχειρα για την κάλυψη και μόνο της τυπικής υποχρέωσης, ασχέτως αν το υπουργείο - σε μια επίδειξη πρωτοφανούς υποκρισίας - πανηγυρίζει ότι 8300 σχολεία ανταποκρίθηκαν στην υποχρέωσή τους!\nΑς μην κοροϊδευόμαστε πια, αγαπητέ κύριε! ΑΞΙΟΛΟΓΗΣΗ ΔΕΝ ΥΠΑΡΧΕΙ. Και δεν υπάρχει, γιατί απλούστατα δεν πρόκειται για αξιολόγηση, αλλά για ένα ακραία γραφειοκρατικό και αντιπαιδαγωγικό τερατούργημα, το οποίο κάθε ευσυνείδητος λειτουργός της εκπαίδευσης που θεωρεί αυτονόητη προτεραιότητά του την απρόσκοπτη διεξαγωγή του μαθήματός του, είναι ηθικά υποχρεωμένος να το αγνοήσει και να το καταστήσει ανενεργό στην πράξη, προκειμένου να υπηρετήσει την μείζονα υποχρέωσή του, περί της οποίας ούτε εσείς δυστυχώς, ούτε το υπουργείο δυστυχέστατα δε βλέπω να δίνετε την παραμικρή σημασία!\n27 Οκτ 2021 11:08\nΕπιτρέψτε μου, με όλον μου τον ειλικρινή σεβασμό, επειδή γράφετε επώνυμα (κάτι που θα έκανα και η ίδια, αν αυτό δεν μας άφηνε εκτεθειμένους απέναντι σε όλους τους υπόλοιπους που επιλέγουν την ανωνυμία):\n1) Στο κοινό κείμενο για την "αξιολόγηση" δεν υπάρχει υπομνηματισμός, επειδή δεν την απαιτούν οι οδηγίες που δόθηκαν από το υπουργείο προς τους διευθυντές, στις ενημερωτικές συνάξεις που μεσολάβησαν. Δεν τίθεται επομένως τέτοιο θέμα.\n2) Η κατάθεση του κειμένου αυτού δεν συνιστά παρακώληση της αξιολόγησης. Παρακώλυσή της συνιστά η ενέργεια του υπουργείου, το οποίο, πανικόβλητο, τρέχει να ακυρώσει την κριτική που δέχεται μέσα από το κείμενο αυτό. Ας διώξει νομικά, λοιπόν, το υπουργείο την ηγεσία του.\n3) Η κατάθεση του κοινού κειμένου δεν συνιστά αμφισβήτηση του νόμου, αλλά εφαρμογή του. Όσο για τη συνταγματικότητά του; Όταν επιχειρείς να οδηγήσεις τα σχολεία σε αναζήτηση ίδιων πόρων, καταλύεις τον δημόσιο χαρακτήρα της παιδείας. Κι αυτό είναι ένα μόνο παράδειγμα. Υπάρχει συνεπώς μείζον θέμα με τον νόμο αυτό.\n4) Όταν είσαι εκλεγμένη κυβέρνηση για να υπερασπίζεις τα συμφέροντα των πολιτών, τον δημόσιο χαρακτήρα της παιδείας εν προκειμένω, κι εσύ επιχειρείς με κάθε τρόπο τη συρρίκνωση των σχολείων, τη συρρίκνωση των πανεπιστημίων, τη μεταφορά σπουδαστών προς ιδιωτικές σχολές, το στοίβαγμα μαθητών στις αίθουσες, τότε είσαι επίορκος. Η καταπάτηση του Συντάγματος είναι επίσης μείζον ζήτημα. Η εξυπηρέτηση ολιγαρχικών συμφερόντων είναι κατάλυση της Δημοκρατίας. Η ποδηγέτηση της Δικαιοσύνης είναι χαρακτηριστικό τυραννικού καθεστώτος. Δεν παραιτούνται οι υπάλληλοι, λοιπόν.\n27 Οκτ 2021 09:00\nΌταν υπάρχει πολιτική βούληση, τα πράγματα είναι απλά, .....το έργο συνεχίζεται....\n27 Οκτ 2021 01:11\nΗ χρήση των κειμένων της Δ.Ο.Ε. από τους Συλλόγους\nΔιδασκόντων «συνιστά παραβίαση και του κανονιστικού́ πλαισίου και\nτης τελεσίδικης δικαστικής απόφασης.»;\nΟ ισχυρισμός αυτός αναπτύσσεται στα εκφοβιστικά mail που στέλνει το\nΥπουργείο στα σχολεία που ανάρτησαν στην πλατφόρμα του Ι.Ε.Π. την\nαποτίμηση της σχολικής χρονιάς 2020-2021 και φέρει την υπογραφή του\nΓενικού Γραμματέα κ. Κόπτση. Ο ίδιος ισχυρισμός συμπληρωμένος με το\nανυπόστατο επιχείρημα ότι παραβιάζεται τελεσίδικη απόφαση δικαστηρίου\nαναφέρεται σε ανυπόγραφο κείμενο ερωταπαντήσεων που εστάλη στα\nσχολεία και το οποίο δεν μπορεί να έχει καμιά διοικητική και υπηρεσιακή\nυπόσταση. Το Υ.ΠΑΙ.Θ. δεν μπορεί ούτε διοικητικά ούτε νομικά να\nτεκμηριώσει τους ισχυρισμούς του. Ουσιαστικά τα έγγραφα αυτά αποτελούν\nάλλη μια απόπειρα εκφοβισμού και απειλών, όπως εκείνο που είχε στείλει\nπριν ένα περίπου μήνα για την υποτιθέμενη παρανομία όσων μετέχουν στην\nαπεργία-αποχή. Αναγκάστηκε όμως να προσφύγει τρεις φορές στα\nδικαστήρια για να την ακυρώσει.\nΑς θυμίσουμε στην έγκριτη νομικό και τις υπηρεσίες της ότι το\nκανονιστικό πλαίσιο βάσει του οποίου κρίνεται τυπικά η νομιμότητα, δεν\nαποφασίζεται από έναν υπουργό, δημοσιογράφο ή ανώνυμο συντάκτη, αλλά\nαπό τις αρμόδιες θεσμικές εξουσίες.\nΥπενθυμίζουμε στην κυρία Υπουργό ότι οποιαδήποτε ενέργειά της\nστην κατεύθυνση να θέσει σε παρανομία γραπτό λόγο και συγκεκριμένα\nκείμενα, δημόσια και ανοιχτά, συνιστά λογοκρισία, παραβιάζει την ελευθερία\nτου λόγου και της σκέψης και, τελικά, τη δημοκρατία.\nΗ απόφαση του Εφετείου έκρινε παράνομη τη διαδικασία κήρυξης της\nαπεργίας-αποχής και τίποτε άλλο. Η προσπάθεια σύνδεσης των\nτεκμηριωμένων ενιαίων κειμένων με αυτή την απόφαση ΔΕΝ ΤΕΚΜΑΙΡΕΤΑΙ\nαπό πουθενά. Αποτελεί άλλη μία ατομική ερμηνεία ενός «αγνώστου»\nσυντάκτη, που λειτουργεί στα πλαίσια του εκφοβισμού, χωρίς καμία νομική ή\nδιοικητική εγκυρότητα. Ως εκ τούτου είναι έωλη. Όσοι επικαλούνται αυτό το\n«επιχείρημα» σε συνεδριάσεις Συλλόγων Διδασκόντων, εκτρέπονται του\nρόλου τους, παραβαίνουν τις κείμενες διατάξεις και εκτίθενται σε νομικές\nΣε κάθε περίπτωση η Διδασκαλική Ομοσπονδία θα χρησιμοποιήσει\nόλα τα διαθέσιμα νομικά μέσα ώστε να ανακόψει την επιχείρηση\nτρομοκράτησης των εκπαιδευτικών που αναπτύσσει η πολιτική ηγεσία του\n27 Οκτ 2021 00:54\nΓια το φασον έχω κάνει τις εξής παρατηρησεις:\n1) Δεν υπάρχει υπομνηματισμος, αναφορά σε πηγές! Δηλαδή τεκμηρίωση.\nΟι πηγές είναι όλα τα βιβλία του σχολείου, όλα τα πρακτικά, τα ημερολόγια, το αρχείο, οι ιστοσελίδα, όλοι οι σύνδεσμοι που αναφέρονται στο σχολείο. Όταν γράφεις ατεκμηριωτο έγγραφο, στο απορρίπτουν. Το ξερετε(;)\n2. Ο πρωταιτιος είναι ο διευθυντής του σχολείου, ΑΣ ΤΟ ΥΠΟΓΡΆΦΕΙ Ο ΣΎΛΛΟΓΟΣ! Αν δεν το θυμάστε, "ο διευθυντής είναι επιστημονικός και διοικητικός υπεύθυνος του σχολείου" Ο νόμος το διώκει αυτό ΣΑΦΈΣΤΑΤΑ. Δεν είναι εξυπνάδα. Η παρακωλυση της αξιολόγησης προβλέπεται ρητώς.\n3. Η αμφισβήτηση, μη εφαρμογή ισχύοντος νόμου, προβλέπεται όταν είναι".. . κατάφορα αντισυνταγματικος" Ο ψηφισθείς, σαφώς είναι συνταγματικό τάφος, ασχέτως αν όλοι έχουν μικρές ή μεγάλες ενστάσεις....\n4. Όταν διαφωνείς ανενδοτα με νόμο ενώ είσαι δημόσιος υπάλληλος, παραιτείται. Όταν έχεις αντιρρήσεις ιδεολογικής φύσεως με το κράτος, συνειδητά, δεν επιδιώκεις να γίνεις δημόσιος υπάλληλος. Έχω γνωρίσει ένα τέτοιο πρόσωπο. Σεβαστή η επιλογή.\nΤους Δικαιοπόλεις επαναστάτες που ανακηρυσσουν δικό τους κράτος δεν θα τους λυπηθεί ούτε θα σεβαστεί κανένας, όταν θα εισπράξουν τα επιχειρα της ανταρσία τους.\nSource URL: https://www.esos.gr/arthra/75207/telesigrafo-toy-yp-paideias-sta-sholeia-poy-katathetoyn-fason-keimena-axiologisis-i?page=0


Αναρτήθηκε από kopria στις 6:23 μ.μ. 0 σχόλια\nΑναρτήθηκε από kopria στις 5:15 μ.μ. 0 σχόλια\nΑναρτήθηκε από kopria στις 7:37 μ.μ. 0 σχόλια\nΑναρτήθηκε από kopria στις 6:28 μ.μ. 0 σχόλια\nΑναρτήθηκε από kopria στις 7:01 μ.μ. 0 σχόλια\nΑναρτήθηκε από kopria στις 8:43 π.μ. 0 σχόλια


Aεροπορική τραγωδία με 121 θύματα από πτώση αεροσκάφους στο Γραμματικό Αττικής | Chios News\nΑρχική Νέα Τοπικά Aεροπορική τραγωδία με 121 θύματα από πτώση αεροσκάφους στο Γραμματικό Αττικής\nAεροπορική τραγωδία με 121 θύματα από πτώση αεροσκάφους στο Γραμματικό Αττικής\nΠολύνεκρη αεροπορική τραγωδία συγκλονίζει την Ελλάδα και την Κύπρο, με τη συντριβή πολιτικού αεροσκάφους της κυπριακής εταιρίας “Ήλιος” με εκατόν δέκα πέντε επιβάτες και εξαμελές πλήρωμα, το οποίο είχε αναχωρήσει από τη Λάρνακα με προορισμό την Πράγα μέσω Αθήνας, αυτό σημειώνεται στο ρεπορτάζ του Αθηναϊκού Πρακτορείου Ειδήσεων που συνεχίζει:\n“Σαράντα οχτώ παιδιά, που πήγαιναν διακοπές, ήταν ανάμεσα στους επιβάτες της μοιραίας πτήσης, σύμφωνα με τον εκπρόσωπο της εταιρίας στην Αθήνα. Το αεροσκάφος συνεντρίβη σε ακατοίκητη περιοχή μεταξύ Βαρνάβα και Γραμματικού και κυριολεκτικά διελύθη, αφού κατέπεσε ανεξέλεγκτο κατευθείαν από τα 38000 πόδια με αποτέλεσμα τα συντρίμμια του να διασκορπιστούν σε περιοχή άνω του ενός χιλιομέτρου. Αποκλείεται το ενδεχόμενο τρομοκρατικού χτυπήματος, σύμφωνα με ανακοίνωση της Κυπριακής Δημοκρατίας.\nΣε εξέλιξη βρίσκεται το μακάβριο έργο της περισυλλογής των σορών των επιβατών του μοιραίου Μπόινγκ, της εταιρίας “Ηλιος” που συνετρίβη στις 12.03 με εκατόν δέκα πέντε επιβάτες και εξαμελές πλήρωμα, σε ακατοίκητη περιοχή μεταξύ Βαρνάβα και Γραμματικού. Σαράντα οχτώ παιδιά, που πήγαιναν διακοπές, ήταν ανάμεσα στους επιβάτες, όπως δήλωσε ο εκπρόσωπος της εταιρίας HELIOS στην Αθήνα κ. Δημητρίου. Οι ειδικές δυνάμεις άρχισαν το δύσκολο έργο της περισυλλογής των σορών, οι οποίες στη συνέχεια θα μεταφερθούν με ασθενοφόρα του ΕΚΑΒ στο Σχιστό, στην ειδική αίθουσα νεκροτομείου, όπου θα ξεκινήσει αργά απόψε το έργο της αναγνώρισης. Συγγενείς των θυμάτων που είχαν αρχικά μεταβεί στο Λύκειο Μαραθώνα, οδηγήθηκαν το απόγευμα στο ξενοδοχείο Sofitel, δίπλα στο αεροδρόμιο “Ελευθέριος Βενιζέλος”, όπου αναμένονται αργότερα και συγγενείς από την Κύπρο, με δύο έκτακτες πτήσεις. Οπως δήλωσε ο υφυπουργός Υγείας Γιώργος Κωνσταντόπουλος, έχει γίνει πρόβλεψη για δωμάτια που θα διανυκτερεύσουν όσοι το επιθυμούν, ενώ σε ειδικό χώρο θα τους υποδέχονται ψυχολόγοι, παιδοψυχολόγοι, και κοινωνικοί λειτουργοί.\nΤο αεροσκάφος της κυπριακής εταιρίας “Ηλιος”, με αριθμό 522 απογειώθηκε από το αεροδρόμιο της Λάρνακας στις 9 το πρωί, με προορισμό την Πράγα μέσω Αθήνας.\nΣύμφωνα με τις μέχρι στιγμής πληροφορίες ως πιθανότερη εκδοχή της συντριβής φαίνεται πως είναι αυτή των πολλαπλών βλαβών (πρόβλημα στην ψύξη – θέρμανση και παράλληλη αποσυμπίεση) που είχαν ως αποτέλεσμα να υπάρξει απώλεια αισθήσεως των πιλότων και των επιβαινόντων. Η Κυπριακή Δημοκρατία ανακοίνωσε ότι αποκλείεται το ενδεχόμενο τρομοκρατικού χτυπήματος. Βεβαίως,τα ακριβή αίτια του δυστυχήματος θα τα ανακοινώσουν οι εμπειρογνώμονες όταν μελετήσουν το μαύρο κουτί, στο οποίο είναι καταγεγραμμένη η πτήση.\nΤο αεροσκάφος είχε ειδοποιήσει,πριν εισέλθει στο FIR Αθηνών, τον Πύργο Ελέγχου της Λάρνακας, ότι αντιμετώπιζε πρόβλημα στο σύστημα “ψύξης – θέρμανσης”. Κάποιοι επιβάτες που είχαν επικοινωνία – μέσω γραπτών μηνυμάτων – με συγγενείς τους είπαν πως εντός του αεροσκάφους επικρατούσαν συνθήκες πολικού ψύχους και ότι κάποιοι έχουν μελανιάσει.\nΜετά την επικοινωνία που είχε με τη Λάρνακα ( και την αναφορά για το πρόβλημα στο σύστημα “ψύξης -θέρμανσης”)εισήλθε στο ελληνικό εναέριο χώρο και στο FIR Αθηνών, αλλά έκτοτε δεν είχε καμμιά επαφή με τον πύργο ελέγχου του “Ελευθέριος Βενιζέλος”.\nΠολεμικά αεροσκάφη απογειώθηκαν από το Καστέλι της Κρήτης και προσέγγισαν το αεροσκάφος μεταξύ Κύθνου και Νάξου, όπου διαπίστωσαν πως αυτό έκανε πτήση με δεξιόστροφα τρίγωνα,που σημαίνει πως αντιμετώπιζε πρόβλημα. Τα πολεμικά δεν απέκτησαν ποτέ επαφή – πλην της οπτικής – με το αεροσκάφος και ουσιαστικά το παρακολουθούσαν στην ανεξέλεγκτη, μέχρι τη συντριβή, πορεία του στον ελληνικό εναέριο χώρο. Οι χειριστές των μαχητικών αεροσκαφών ενημέρωσαν το Εθνικό Κέντρο Επιχειρήσεων ότι πρόκειται για κατάσταση “Ρενεγκέιτ”, δηλαδή για “άγνωστο αεροσκάφος που δεν ακούει”. Οι πιλότοι των F-16, τα οποία συνόδευαν το αεροσκάφος ανέφεραν πως δεν είχαν οπτική επαφή με τον πιλότο, ενώ ο συγκυβερνήτης φαινόταν βυθισμένος στο κάθισμά του. Παράλληλα διαπίστωσαν ότι μέσα στην καμπίνα των επιβατών είχαν πέσει οι μάσκες οξυγόνου.


Κρούσμα κορωνοϊού στην ομάδα μπάσκετ της ΑΕΚ - Sports - Athens magazine\nΜια ημέρα πριν την αναμέτρηση με τον ΠΑΟΚ στο ΟΑΚΑ\n«Συναγερμός» έχει σημάνει στις τάξεις της μπασκετικής ΑΕΚ, καθώς στον προγραμματισμένο έλεγχο για τον κορωνοϊό, προέκυψε ένα θετικό δείγμα. Ήδη από την ΚΑΕ ακολουθούνται οι προβλεπόμενες διαδικασίες και η ανησυχία για πιθανή διασπορά του ιού στην ομάδα είναι εύλογη.\nΌπως διευκρινίζεται προς αποφυγή παρεξηγήσεων από την ΚΑΕ ΑΕΚ, τα τεστ δεν έχουν καμία σχέση με το θετικό κρούσμα του Γιώργου Πατούλη που ήταν στην εθελοντική αιμοδοσία προ ημερών. Άλλωστε η ομάδα δεν είχε καμία επαφή με τον περιφερειάρχη, καθώς όσοι συμμετείχαν στην αιμοδοσία το έκαναν νωρίς το πρωί της Τρίτης, πολύ πριν την εμφάνισή του στο ΟΑΚΑ.\nΗ ΑΕΚ κέρδισε θριαμβευτικά το Μεσολόγγι με διαφορά 20 πόντων "ανοίγοντας" αρκετά το τελικό σκορ το οποίο έληξε 87-66. Επίσης ο Προμηθέας κατάφερε να ανατρέψει τα δεδομένα με τον ΠΑΟΚ νικώντας τον 83-80.\nΣυγκεκριμένα επίδειξη ανωτερότητας από την ΑΕΚ στο Αγρίνιο, που «καθάρισε» το Μεσολόγγι (87-66), έκανε το 4Χ4 στο πρωτάθλημα και συνέχισε χωρίς απώλειες στο πρωτάθλημα. Δεν αγωνίστηκε δευτερόλεπτο ο Κιθ Λάνγκφορντ.\nΗ ΑΕΚ ταξίδεψε στο Αγρίνιο χωρίς τον Μάρκους Σλότερ και τον Λίνο Χρυσικόπουλο. Στην αναμέτρηση δεν αγωνίστηκε δευτερόλεπτο και ο Κιθ Λάνγκφορντ και έτσι δεν είχε στο παρκέ τον πιο αξιόπιστο σκόρερ της. Παρ' όλα αυτά, πήρε αυτό που ήθελε και το κατάφερε με τρόπο εμφατικό.\nΟι «κιτρινόμαυροι» ήταν κυρίαρχοι από τα πρώτα λεπτά του αγώνα, δεν επέτρεψαν σε κανένα σημείο του αγώνα στους νεοφώτιστους να πλησιάσουν ή να ακολουθήσουν τον ρυθμό της και έτσι έφτασε στο 4-0, με το πέρας 5 αγωνιστικών στο πρωτάθλημα, τη στιγμή που η ομάδα του Μεσολογγίου υποχώρησε στο 3-2, γνωρίζοντας τη δεύτερη διαδοχική ήττα της στο πρωτάθλημα.\nΜε καλό ρυθμό άρχισε η αναμέτρηση στο Αγρίνιο, με την ΑΕΚ να βρίσκει λύσεις από Μαυροειδή και Γκίκα και να παίρνει τα ηνία (7-12, 3'). Ο Ματ Λοτζέσκι μπήκε στην εξίσωση και με τρεις δικές του «βόμβες» έφερε τη διαφορά στους 9 πόντους (11-20, 5'). Ο Δημήτρης Μαυροειδής συνέχισε να σκοράρει από κοντά και με τον Ματσιούλις να βοηθάει η διαφορά έφτασε σε διψήφια επίπεδα (16-27, 8'). Τα πράγματα έγιναν ακόμα καλύτερα στο τέλος του δεκαλέπτου, για την Ένωση, χάρη στον Ρογκαβόπουλο για το 17-32.\nΤο Μεσολόγγι ανέβασε την ένταση στην άμυνα και χτυπώντας κοντά στο καλάθι με Αγραβάνη και Σαχπατζίδη μείωσε (24-33, 12'). Η ΑΕΚ άνοιξε εκ νέου τη διαφορά με τον Ματσιούλις (24-37, 13'), όμως οι γηπεδούχοι ροκάνισαν εκ νέου τη διαφορά με τον Μοτσενίγο (38-37, 14'). Η ΑΕΚ όμως έμεινε πιστή στο πλάνο της και ανέβασε ακόμα περισσότερο τη διαφορά με μπροστάρη τον Μορέιρα (29-47, 17'). Κατσίβελης και Γιάνκοβιτς έδωσαν λύσεις εκ νέου στην επίθεση και η ΑΕΚ έκλεισε το πρώτο ημίχρονο με προβάδισμα της τάξεως των 19 πόντων (37-56).\nΗ ΑΕΚ συνέχισε να ελέγχει την κατάσταση και χάρη σε Γκίκα, Ματσιούλις ανέβασαν τη διαφορά πάνω από τους 20 πόντους (39-61, 23'). Ο Τσαντ Μπράουν βγήκε μπροστά και με τη βοήθεια του Λάνγκφορντ η διαφορά μειώθηκε (46-63, 26'). Ο Ματσιούλις όμως με 5 προσωπικούς πόντους έφερε και πάλι στο +22 την ομάδα του (46-68, 27'). Ο Μπράουν μάζεψε και πάλι τη διαφορά για το 50-68 της τρίτης περιόδου.\nΗ ΑΕΚ κατάφερε να διατηρήσει σε υψηλά επίπεδα τη διαφορά της και χάρη σε Λοτζέσκι και Κατσίβελη ανέβασε ακόμα περισσότερο το προβάδισμά της (57-81, 35'). Οι φιλοξενούμενοι δεν μπορούσαν να πλησιάσουν, παρά τις προσπάθειες του Αγραβάνη, με τη διαφορά να αυξάνεται (59-85, 36'). Μέχρι το φινάλε του αγώνα δεν άλλαξε τίποτα, με την Ένωση να φτάνει στη νίκη και να κάνει το 4-0 στο πρωτάθλημα.


ΚΕΑΝ Ανακοινώσεις Εκδηλώσεις Δελτία Τύπου Planetbook\nΜπες στο παιχνίδι…Για να σώσεις τον πλανήτη!\nTo Σάββατο 27 Απριλίου 2013, και ώρα 11πμ-3μμ, η επιδαπέδια έκδοση της περιβαλλοντικής δραστηριότητας Planetbook θα συμμετάσχει στην 6η Ετήσια Εκδήλωση "Street Games" υπό την διοργάνωση του NYC Parks και της Walt Disney Company στο Thomas Jefferson Park στο Χάρλεμ της Νέας Υόρκης!\nΗ εκδήλωση Street Games είναι ολοήμερη εκδήλωση η οποία γιορτάζει τα κλασικά παιχνίδια στο δρόμο από τη δεκαετία του '60 και του '70 και τα εισάγει σε μια νέα γενιά των παιδιών με μια μοντέρνα εκδοχή! Οι οικογένειες και τα παιδιά, μικροί, μεγάλοι, μπορούν να δοκιμάσουν πολλές δραστηριότητες σε αυτή την δημοφιλή ετήσια εκδήλωση. Με νέες δραστηριότητες που προστίθενται κάθε χρόνο, υπάρχει κάτι για όλα τα γούστα!\nΗ Radio Disney θα επιμελείται την μουσική καθ’όλη την διάρκεια της εκδήλωσης.Θα υπάρχει ζωντανή μουσική και διασκέδαση όπως επίσης αρκετές παραστάσεις από το Χοροθέατρο του Χάρλεμ!\nΤο Planetbook είναι το πρώτο εκπαιδευτικό επιτραπέζιο παιχνίδι για το περιβάλλον το οποίο παρουσιάζεται σε επιδαπέδια μορφή (6 Χ 6) σε σχολεία και εκδηλώσεις καθώς και σε εφαρμογή για κινητά Android και i-Phone. Δημιουργήθηκε το 2009 από την ΜΚΟ ΚΕΑΝ, συνδεδεμένο μέλος του Τμήματος Πληροφόρησης των Ηνωμένων Εθνών. Περιλαμβάνει 700 ερωτήσεις εγκυκλοπαιδικών γνώσεων που αφορούν τα περιβαλλοντικά προβλήματα του πλανήτη μας, τα τέσσερα στοιχεία της φύσης- Γη, Αέρας, Νερό, Ήλιος- καθώς και την δράση περιβαλλοντικών οργανώσεων στην Αμερική αλλά και διεθνώς. Στην Ελλάδα το Planetbook διανεμήθηκε σε πάνω από 700 σχολεία και ενημερώθηκαν 26,000 μαθητές. Μερικές από τις οργανώσεις οι οποίες συμμετέχουν στη Διεθνή εκδοχή του παιχνιδιού είναι οι Earth Day Network, Trees for the Future, Connect 4 Climate- World Bank, Worldwatch Institute Europe, Tree People. Ecologists in Action, Student Environmental Action Coalition.\nΓια περισσότερες πληροφορίες σχετικά με την εκδήλωση του Street Games παρακαλούμε επισκεφτείτε το παρακάτω link\nΓια περισσότερες πληροφορίες σχετικά με το Planetbook παρακαλούμε επισκεφτείτε το παρακάτω link


Μας έπεσε μαζεμένος.\nΧθες, γράφαμε για την ανάλγητη συμπεριφορά του καταστήματος Πατησίων (πρώην Μαρινόπουλος). Την οποία εμείς πλέον δικαιούμαστε να την χρεώνουμε στον Γεράσιμο Σκλαβενίτη από την στιγμή που κάλυψε δια της σιωπής του τον διευθυντή του καταστήματος.\nΔεν πέρασαν λίγες ώρες από την δημοσίευση, όπως γίνεται σε κάθε αντίστοιχη περίπτωση, και άρχισαν να καταφθάνουν νέα μαντάτα. Μόνο που αυτά επιβεβαιώνουν τα δημοσιεύματα άλλων site που μιλούσαν για "τριγμούς στο εγχείρημα της διάσωσης του Μαρινόπουλου". Ένα χαρακτηριστικό παράδειγμα:\nΞαφνικά ο Σκλαβενίτης έθεσε τελεσίγραφο στα στελέχη του "Μαρινόπουλου": Ή 40% μείωση των αποδοχών ή έξω από εδώ.\nΤελικώς, ο Σκλαβενίτης πόσο βαθειά βάζει το χέρι στην τσέπη για την διάσωση του "Μαρινόπουλου".\nΥ.Γ. Θα ήταν αφελές να ρωτήσω για τους Μαρινόπουλους.\nΠερισσότερα σε αυτή την κατηγορία: « Τι λέει ο κ. Μητσοτάκης για τους καναλάρχες; Ο αρχιλαϊκιστής »


Αρχική ΜΑΡΚΕΣ Givova ΑΝΔΡΙΚΟ ΜΠΟΥΦΑΝ GIVOVA Giubbotto Antartide 0407\nΑΝΔΡΙΚΟ ΜΠΟΥΦΑΝ GIVOVA Giubbotto Antartide 0407\nΜέγεθος: XS M L XL 2XL 3XL\nΤο παιδικό μπουφάν GIVOVA Giubbotto Antartide 0412 είναι κατάλληλο για παιδιά κάθε ηλικίας , το οποίο θα εξασφαλίσει στα παιδιά σας άνεση και ασφάλεια.\nΤο παιδικό μπουφάν GIVOVA Giubbotto Antartide 0412 είναι κατασκευασμένο από πολυεστέρα και γέμιση πολαρ κάτι το οποίο το κάνει μαλακό και άνετο. Το μοντέλο έχει μήκος κάτω από την μέση. Το μπουφάν έχει αποσπώμενη κουκούλα. Έχει δυο εξωτερικές και μια εσωτερική τσέπη τα οποία κλείνουν με φερμουάρ. Το λογότυπο της εταιρείας βρίσκεται στο αριστερό μανίκι και στο μπροστά μέρος δεξιά. Διατίθεται σε διάφορα χρώματα.


Στον Πολιτιστικό Σύλλογο Ιάσμου ο Αλέξης Τσίπρας – Komotini24\nΣτον Πολιτιστικό Σύλλογο Ιάσμου ο Αλέξης Τσίπρας\n12 Νοεμβρίου 2021 16:42\nΥποδεχθήκανε τον Αλέξη Τσίπρα στον Ίασμο και στην Πολιτιστική στέγη.\nΜεταφέρανε την πάγια θέση όσον αφορά την αποκατάσταση του δρόμου προς το Πολύαρνο όπου βρίσκεται και το καταφύγιό αναλύοντας τα αναπτυξιακά οφέλη που θα αποκομίσει η περιοχή.\nΑπευθυνόμενος προς τον Πρώην Πρωθυπουργό ο Πρόεδρος Μπούκας Ηλίας είπε :\n«Σας καλωσορίζουμε στον Ίασμο, έναν ευλογημένο τόπο με μεγάλη ιστορία και υποδομή με την καλύτερη γεωγραφική θέση στη Θράκη.\nΩς Πρόεδρος της Κοινότητας Ιάσμου επιβραβεύω τις ρυθμίσεις του Νομοσχεδίου από την δική σας κυβέρνηση για την αναβάθμιση του ρόλου των Κοινοτήτων και των Προέδρων, κάτι που άλλαξε δυστυχώς η παρούσα κυβέρνηση και υποβαθμίζει εκ νέου τον θεσμό καθιστώντας τον διακοσμητικό στοιχείο.\nΕκπροσωπώντας τον Πολιτιστικό σύλλογο Ιάσμου σας ενημερώνω πως πέρα της καθημερινής δραστηριότητας του συλλόγου μας, έχουμε και ως σκοπό να βάλουμε ένα λιθαράκι στην ανάπτυξη του τόπου μας μέσω του Πολιτισμού με εκδηλώσεις Πανθρακικής και όχι μόνο εμβέλειας όπως της Γιορτής Τσίπουρου αναδεικνύοντας ένα ντόπιο προιόν.\nΓιορτή, την οποία τίμησαν κατά σειρά 3 υπουργοί και έχει πετύχει τον στόχο της καθώς προσέλκυσε χιλιάδες επισκέπτες.\nΑνάπτυξη επίσης είναι η κίνηση της τοπικής οικονομίας μέσω του τουρισμού.\nΣτον ορεινό μας όγκο υπάρχουν τα Θρακικά Μετέωρα, γραφικά χωριά, άγρια άλογα, σπάνια αρπακτικά πουλιά, η κοιλάδα του κομψάτου και το καταφύγιο του συλλόγου μας σε μία καταπληκτική διαδρομή.\nΔύσκολη έως αδύνατη η επίσκεψη στην εν λόγω περιοχή γιαυτό και το πάγιο αίτημά μας προς πάσα κατεύθυνση είναι η αποκατάσταση του δρόμου.\nΑυτή είναι και η πρότασή μας στην επιτροπή για την ανάπτυξη της Θράκης τη στιγμή που βουλιάζει όλο και πιο πολύ το έργο του φράγματος του Κομψάτου που το ακούμε μόνο εδώ και 40 χρόνια.\nΤέλος, οι ομορφιές και τα αξιοθέατα του τόπου μας παραμένουν αναξιοποίητα και ζητάμε από εσάς από όποια θέση βρεθείτε στο μέλλον να στρέψετε τα βλέμματα ουσιαστικά στην Θράκη ώστε να καρπωθεί και ο Ίασμος τα οφέλη που του αναλογούν “.\nΙλχάν Αχμέτ: «Η κυβέρνηση νομοθετεί βασιζόμενη πάνω στα αποκόμματα των εφημερίδων και το θυμικό της κοινής γνώμης»


Σκηνές από αναρριχητικά φυτά φτιάχνουν γονείς για τα παιδιά τους\nΤο καλοκαίρι είναι η καλύτερη περίοδος για κατασκήνωση και camping. Και επειδή φέτος μπορεί να μην καταφέρουμε να πάμε τις διακοπές που θα θέλαμε, πώς θα σας φαινόταν να φτιάχναμε στην αυλή ή τον κήπο μας μια σκηνή από… αναρριχητικά φυτά;\nΜια παράδοση στο εξωτερικό θέλει σκηνές στις οποίες τα παιδιά μπορούνα κρύβονται και να σκαρφαλώνουν, παράλληλα, έχει ξεκινήσει να γίνεται viral και μπορεί να φανεί και σε όλους εμάς πολύ χρήσιμη, ειδικά αν το σπίτι μας έχει κήπο.\nΤι κάνουν οι γονείς για να τα κρατούν απασχολημένα τα παιδιά, λοιπόν; Φτιάχνουν σκηνές με ξύλα και φύλλα.\nΑυτό που θα χρειαστείτε είναι μακριά και λεπτά ξύλα, ευλύγιστες βέργες, σπάγγο και το αγαπημένο σας αναρριχητικό φυτό (μπορεί να είναι φασολιά, κληματαριά ή ό,τι άλλο σας αρέσει).\nΑυτές οι σκηνές είναι η απάντηση στους γονείς που ψάχνουν μια διασκεδαστική δραστηριότητα που θα κρατά τα παιδιά τους δημιουργικά απασχολημένα για αρκετή ώρα.\nΑν και εσείς ζητάτε κάτι τέτοιο, κάντε scroll down, δείτε τις σκηνές και σκεφτείτε πώς μπορείτε να ενσωματώσετε μία στον χώρο σας. Στο τέλος παρατίθεται και video tutorial.\nΔείτε το video για να φτιάξετε μία σκηνή στην οποία θα φυτρώσουν φασόλια…\nfun time Δραστηριότητες σκηνή\nΠαρασκευή, 22 Μάιος, 2020 στην κατηγορία Fun Time


Ο γυρισμός των παιδιών στο σχολείο και το στρες που βιώνουν - Down Time\nHome / γονείς / παιδιά / Ο γυρισμός των παιδιών στο σχολείο και το στρες που βιώνουν\n11:43:00 π.μ. γονείς , παιδιά Edit\nΗ επιστροφή των παιδιών στο σχολείο μετά τι καλοκαιρινές διακοπές, η ξεγνοιασιά του παιχνιδιού και η ανεμελιά φεύγουν , έρχονται να πάρουν την θέση τους οι σχολικές υποχρεώσεις . Η μετάβαση αυτή θα πρέπει να γίνεται όσο το δυνατόν πιο ανώδυνα και ευχάριστα γιατί τα παιδιά αποτελούν και αυτά μέρος της κοινωνίας μας το οποία δεν μένουν ανέπαφα από όλες τις εξελίξεις . Το στρες επηρεάζει το σύνολο του κύκλου της ανθρώπινης ζωής, μη εξαιρώντας συνεπώς τα παιδιά.\nΚαθημερινή ρουτίνα γευμάτων , έτσι εξοικονομείτε πολύτιμος χρόνος και αποτρέπει από πίεση σε βάθος χρόνου 4. Αν το παιδί σας λέει ότι μισεί το σχολείο και δεν θέλει να πάει ζητήστε του να σας προσδιορίσει τα μέρη που του είναι ευχάριστα (προαύλιο, γυμναστήριο).\nΟ γυρισμός των παιδιών στο σχολείο και το στρες που βιώνουν Reviewed by Down Time on 11:43:00 π.μ. Rating: 5


ΠΡΟΓΡΑΜΜΑ Πρωταθλήματος Υποδομών Κ-14 Ε.Π.Σ. ΠΡΕΒΕΖΑΣ-ΛΕΥΚΑΔΑΣ Αγωνιστικής περιόδου 2021-2022 – ΕΝΩΣΗ ΠΟΔΟΣΦΑΙΡΙΚΩΝ ΣΩΜΑΤΕΙΩΝ ΠΡΕΒΕΖΑΣ – ΛΕΥΚΑΔΑΣ\nΠ.Σ. ΕΝΩΣΗ ΠΑΡΓΑΣ ΑΟ ΡΙΑ ΣΑΒΒΑΤΟ 26/2/2022 11:00 ΠΑΡΓΑΣ\nΕΑΣ ΟΔΥΣΣΕΑΣ ΝΥΔΡΙΟΥ Α.Ε. ΠΡΕΒΕΖΑΣ Α’ ΣΑΒΒΑΤΟ 26/2/2022 11:00 ΝΥΔΡΙΟΥ\nΑ.Σ.ΑΓΙΟΥ ΒΑΡΝΑΒΑ ΛΟΥΡΟΥ 2020 Π.Σ. ΦΙΛΙΠΠΙΑΔΑ 2004 ΡΕΠΟ\nΑΟ ΤΗΛΥΚΡΑΤΗΣ Α.Ε. ΠΡΕΒΕΖΑΣ Β’ ΣΑΒΒΑΤΟ 26/2/2022 11:00 ΣΦΑΚΙΩΤΩΝ\nΑ.Ε. ΖΑΛΟΓΓΟΥ ΠΑΝΛΕΥΚΑΔΙΟΣ ΑΣ-Κ ΚΥΡΙΑΚΗ 27/2/2022 11:00 ΖΑΛΟΓΓΟΥ”ΝΕΣΤΟΡΙΔΗΣ Κ.”\nΑΟ ΡΙΑ Α.Σ.ΑΓΙΟΥ ΒΑΡΝΑΒΑ ΛΟΥΡΟΥ 2020 ΚΥΡΙΑΚΗ 13/3/2022 11:00 ΑΓΙΟΥ ΘΩΜΑ\nΕΑΣ ΟΔΥΣΣΕΑΣ ΝΥΔΡΙΟΥ Π.Σ. ΕΝΩΣΗ ΠΑΡΓΑΣ ΚΥΡΙΑΚΗ 13/3/2022 11:00 ΝΥΔΡΙΟΥ\nΑ.Ε. ΠΡΕΒΕΖΑΣ Β’ ΠΑΝΛΕΥΚΑΔΙΟΣ ΑΣ-Κ ΣΑΒΒΑΤΟ 12/3/2022 10:00 ΑΓΙΟΥ ΘΩΜΑ\nΠ.Σ. ΦΙΛΙΠΠΙΑΔΑ 2004 Α.Ε. ΖΑΛΟΓΓΟΥ ΡΕΠΟ\nΑ.Ε. ΠΡΕΒΕΖΑΣ Α’ ΑΟ ΤΗΛΥΚΡΑΤΗΣ ΣΑΒΒΑΤΟ 12/3/2022 12:00 ΑΓΙΟΥ ΘΩΜΑ\nΠ.Σ. ΕΝΩΣΗ ΠΑΡΓΑΣ Α.Σ.ΑΓΙΟΥ ΒΑΡΝΑΒΑ ΛΟΥΡΟΥ 2020 ΚΥΡΙΑΚΗ 20/3/2022 11:00 ΠΑΡΓΑΣ\nΑΟ ΤΗΛΥΚΡΑΤΗΣ ΕΑΣ ΟΔΥΣΣΕΑΣ ΝΥΔΡΙΟΥ ΣΑΒΒΑΤΟ 19/3/2022 10:00 ΣΦΑΚΙΩΤΩΝ\nΑ.Ε. ΖΑΛΟΓΓΟΥ ΑΟ ΡΙΑ ΚΥΡΙΑΚΗ 20/3/2022 11:00 ΖΑΛΟΓΓΟΥ”ΝΕΣΤΟΡΙΔΗΣ Κ.”\nΠΑΝΛΕΥΚΑΔΙΟΣ ΑΣ-Κ Α.Ε. ΠΡΕΒΕΖΑΣ Α’ ΣΑΒΒΑΤΟ 19/3/2022 12:00 ΣΦΑΚΙΩΤΩΝ\nΑ.Ε. ΠΡΕΒΕΖΑΣ Β’ Π.Σ. ΦΙΛΙΠΠΙΑΔΑ 2004 ΡΕΠΟ\nΑΟ ΡΙΑ Α.Ε. ΠΡΕΒΕΖΑΣ Β’ ΚΥΡΙΑΚΗ 27/3/2022 11:00 ΑΓΙΟΥ ΘΩΜΑ\nΕΑΣ ΟΔΥΣΣΕΑΣ ΝΥΔΡΙΟΥ ΠΑΝΛΕΥΚΑΔΙΟΣ ΑΣ-Κ ΚΥΡΙΑΚΗ 27/3/2022 11:00 ΝΥΔΡΙΟΥ\nΑ.Σ.ΑΓΙΟΥ ΒΑΡΝΑΒΑ ΛΟΥΡΟΥ 2020 Α.Ε. ΖΑΛΟΓΓΟΥ ΚΥΡΙΑΚΗ 27/3/2022 11:00 ΛΟΥΡΟΥ\nΑΟ ΤΗΛΥΚΡΑΤΗΣ Π.Σ. ΕΝΩΣΗ ΠΑΡΓΑΣ ΣΑΒΒΑΤΟ 26/3/2022 11:00 ΣΦΑΚΙΩΤΩΝ\nΑ.Ε. ΠΡΕΒΕΖΑΣ Α’ Π.Σ. ΦΙΛΙΠΠΙΑΔΑ 2004 ΡΕΠΟ\nΠ.Σ. ΕΝΩΣΗ ΠΑΡΓΑΣ Α.Ε. ΖΑΛΟΓΓΟΥ ΚΥΡΙΑΚΗ 3/4/2022 11:00 ΠΑΡΓΑΣ\nΑΟ ΡΙΑ Α.Ε. ΠΡΕΒΕΖΑΣ Α’ ΚΥΡΙΑΚΗ 3/4/2022 10:00 ΑΓΙΟΥ ΘΩΜΑ\nΠΑΝΛΕΥΚΑΔΙΟΣ ΑΣ-Κ ΑΟ ΤΗΛΥΚΡΑΤΗΣ ΚΥΡΙΑΚΗ 3/4/2022 11:00 ΣΦΑΚΙΩΤΩΝ\nΑ.Ε. ΠΡΕΒΕΖΑΣ Β’ Α.Σ.ΑΓΙΟΥ ΒΑΡΝΑΒΑ ΛΟΥΡΟΥ 2020 ΚΥΡΙΑΚΗ 3/4/2022 12:00 ΑΓΙΟΥ ΘΩΜΑ\nΠ.Σ. ΦΙΛΙΠΠΙΑΔΑ 2004 ΕΑΣ ΟΔΥΣΣΕΑΣ ΝΥΔΡΙΟΥ ΡΕΠΟ\nΕΑΣ ΟΔΥΣΣΕΑΣ ΝΥΔΡΙΟΥ ΑΟ ΡΙΑ ΚΥΡΙΑΚΗ 10/4/2022 11:00 ΝΥΔΡΙΟΥ\nΑ.Σ.ΑΓΙΟΥ ΒΑΡΝΑΒΑ ΛΟΥΡΟΥ 2020 Α.Ε. ΠΡΕΒΕΖΑΣ Α’ ΚΥΡΙΑΚΗ 10/4/2022 11:00 ΛΟΥΡΟΥ\nΑΟ ΤΗΛΥΚΡΑΤΗΣ Π.Σ. ΦΙΛΙΠΠΙΑΔΑ 2004 ΡΕΠΟ\nΑ.Ε. ΖΑΛΟΓΓΟΥ Α.Ε. ΠΡΕΒΕΖΑΣ Β’ ΚΥΡΙΑΚΗ 10/4/2022 11:00 ΖΑΛΟΓΓΟΥ”ΝΕΣΤΟΡΙΔΗΣ Κ.”\nΠΑΝΛΕΥΚΑΔΙΟΣ ΑΣ-Κ Π.Σ. ΕΝΩΣΗ ΠΑΡΓΑΣ ΚΥΡΙΑΚΗ 10/4/2022 11:00 ΣΦΑΚΙΩΤΩΝ\nΑΟ ΡΙΑ ΑΟ ΤΗΛΥΚΡΑΤΗΣ ΚΥΡΙΑΚΗ 17/4/2022 10:00 ΑΓΙΟΥ ΘΩΜΑ\nΑ.Σ.ΑΓΙΟΥ ΒΑΡΝΑΒΑ ΛΟΥΡΟΥ 2020 ΕΑΣ ΟΔΥΣΣΕΑΣ ΝΥΔΡΙΟΥ ΚΥΡΙΑΚΗ 17/4/2022 11:00 ΛΟΥΡΟΥ\nΑ.Ε. ΠΡΕΒΕΖΑΣ Β’ Π.Σ. ΕΝΩΣΗ ΠΑΡΓΑΣ ΚΥΡΙΑΚΗ 17/4/2022 12:00 ΑΓΙΟΥ ΘΩΜΑ\nΑ.Ε. ΠΡΕΒΕΖΑΣ Α’ Α.Ε. ΖΑΛΟΓΓΟΥ ΚΥΡΙΑΚΗ 17/4/2022 15:00 ΑΓΙΟΥ ΘΩΜΑ\nΠ.Σ. ΕΝΩΣΗ ΠΑΡΓΑΣ Π.Σ. ΦΙΛΙΠΠΙΑΔΑ 2004 ΡΕΠΟ\nΑΟ ΤΗΛΥΚΡΑΤΗΣ Α.Σ.ΑΓΙΟΥ ΒΑΡΝΑΒΑ ΛΟΥΡΟΥ 2020 ΚΥΡΙΑΚΗ 8/5/2022 10:00 ΣΦΑΚΙΩΤΩΝ\nΑ.Ε. ΖΑΛΟΓΓΟΥ ΕΑΣ ΟΔΥΣΣΕΑΣ ΝΥΔΡΙΟΥ ΚΥΡΙΑΚΗ 8/5/2022 11:00 ΖΑΛΟΓΓΟΥ”ΝΕΣΤΟΡΙΔΗΣ Κ.”\nΠΑΝΛΕΥΚΑΔΙΟΣ ΑΣ-Κ ΑΟ ΡΙΑ ΚΥΡΙΑΚΗ 8/5/2022 12:00 ΣΦΑΚΙΩΤΩΝ\nΑ.Ε. ΠΡΕΒΕΖΑΣ Α’ Α.Ε. ΠΡΕΒΕΖΑΣ Β’ ΚΥΡΙΑΚΗ 8/5/2022 11:00 ΑΓΙΟΥ ΘΩΜΑ\nΠ.Σ. ΕΝΩΣΗ ΠΑΡΓΑΣ Α.Ε. ΠΡΕΒΕΖΑΣ Α’ ΚΥΡΙΑΚΗ 15/5/2022 11:00 ΠΑΡΓΑΣ\nΕΑΣ ΟΔΥΣΣΕΑΣ ΝΥΔΡΙΟΥ Α.Ε. ΠΡΕΒΕΖΑΣ Β’ ΚΥΡΙΑΚΗ 15/5/2022 11:00 ΝΥΔΡΙΟΥ\nΑ.Σ.ΑΓΙΟΥ ΒΑΡΝΑΒΑ ΛΟΥΡΟΥ 2020 ΠΑΝΛΕΥΚΑΔΙΟΣ ΑΣ-Κ ΚΥΡΙΑΚΗ 15/5/2022 11:00 ΛΟΥΡΟΥ\nΑ.Ε. ΖΑΛΟΓΓΟΥ ΑΟ ΤΗΛΥΚΡΑΤΗΣ ΚΥΡΙΑΚΗ 15/5/2022 11:00 ΖΑΛΟΓΓΟΥ”ΝΕΣΤΟΡΙΔΗΣ Κ.”\nΠ.Σ. ΦΙΛΙΠΠΙΑΔΑ 2004 ΑΟ ΡΙΑ ΡΕΠΟ


Οδηγούμε στην Ισπανία το νέο RAV4 | NewsAuto.gr\nΗ Toyota δεν ξεκινά από την αρχή. Έχει διανύσει το μεγαλύτερο κομμάτι της διαδρομής προς το τέλειο SUV. Το RAV4 συνεχίζει λοιπόν πάνω στα κεκτημένα των τριών προηγούμενων γενιών. Στις τρεις προηγούμενες, από το 1994 έως σήμερα, πρόλαβε να καταγράψει 4,5 εκατ. πωλήσεις παγκοσμίως, με το 1,2 εκατ. να αφορά την Ευρώπη. Οι αριθμοί λένε πολλά για το RAV4, το όνομα Toyota εξασφαλίζει το μέλλον του.\nΣτην Toyota επέλεξαν να μεγαλώσουν σημαντικά τις διαστάσεις του SUV. Με μήκος στα 4,57 m (έναντι 4,41 m του απερχόμενου μοντέλου) και εσωτερικούς χώρους για… όσκαρ χάρη στο μεταξόνιο των 2,66 m, δύσκολα θεωρείται ένα μικρομεσαίο off-road μοντέλο. Ταυτόχρονα είναι πιο φαρδύ αλλά και πιο χαμηλό, συνδυασμός που χαρίζει στο ιαπωνικό όχημα μία πιο επιθετική στάση στο δρόμο, θυμίζοντας ένα Auris με αυξημένη απόσταση από το έδαφος. Από την… παραπάνω κατηγορία είναι και η χωρητικότητα του πορτμπαγκάζ, με όγκο 547 lt. και επιπλέον 100 lt. αποθηκευτικό χώρο. Η πίσω πόρτα ανοίγει προς τα πάνω και όχι προς το πλάι, δίνοντας… πόντους στον τομέα της πρακτικότητας.\nΑντιλαμβάνεσαι αμέσως ότι το νέο RAV4 είναι αναβαθμισμένο σε όλους τους τομείς. Στα υλικά που έχουν χρησιμοποιηθεί στην καμπίνα των επιβατών, στην ηχομόνωση, στην ποιότητα κύλισης. Ακόμη και σε μεγάλες ταχύτητας, απουσιάζουν οι θόρυβοι από την αεροδυναμική αντίσταση αλλά και τον κινητήρα. Το SUV της Toyota ταξιδεύει με εξαιρετικό τρόπο και η ανάρτηση φιλτράρει αποτελεσματικά κάθε ανωμαλία. Είναι μία αίσθηση που συνοδεύει συνήθως τα premium αυτοκίνητα. Και οι Ιάπωνες φαίνεται ότι προς τα εκεί κατευθύνονται με την τέταρτη γενιά του RAV4.\nΓια τη δυτική Ευρώπη, η Toyota διαθέτει το RAV4 με τρεις κινητήρες. Ο νέος 2λιτρος diesel με ισχύ 124 PS προορίζεται για την προσθιοκίνητη έκδοση. Συνδυάζεται με 6τάχυτο μηχανικό κιβώτιο και σύστημα start/stop και καταναλώνει σε μεικτό κύκλο 4,9 lt/100 km (127 g. CO2 ανά km). Οι τετρακίνητες εκδόσεις είναι διαθέσιμες με δύο κινητήρες, χωρητικότητας 2 lt. με καύσιμο βενζίνη και 2,2 lt. με πετρέλαιο. Ο πρώτος αποδίδει 151 PS και μπορεί να παραγγελθεί είτε με χειροκίνητο 6τάχυτο κιβώτιο είτε με το αυτόματο Multidrive συνεχώς μεταβαλλόμενων σχέσεων. Ο δεύτερος έχει ισχύ 150 PS και συνδυάζεται αποκλειστικά με 6άρι αυτόματο κιβώτιο.[nggallery id=2098]\nΣε αυτόν ακριβώς τον τομέα θα αντιμετωπίσει το σκληρότερο ανταγωνισμό η Toyota. Τα 2λιτρα σύνολα μπορεί να είναι ιδανικά για ένα αυτοκίνητο των διαστάσεων, του βάρους και του προσανατολισμού του RAV4, όμως είναι και πιο «λαίμαργοι». Με το 2λιτρο βενζίνης καταγράψαμε κατανάλωση στον αυτοκινητόδρομο 8,5 lt/100 km. Σε ερωτήσεις των δημοσιογράφων γιατί δεν επελέγη ένας μικρότερος (με χωρητικότητα 1,6 lt) κινητήρας, τα στελέχη της Toyota απάντησαν ότι οι 2.0 και 2.2 είναι ιδανικοί για το χαρακτήρα του RAV4, προσθέτοντας ότι «το downsizing δεν είναι πάντα ο σωστός δρόμος». Στο πλαίσιο της στρατηγικής συνεργασίας της με την Toyota, η BMW θα προμηθεύσει τους Ιάπωνες από το 2014 με νέους diesel 1.6 και 2.0. Οι πληροφορίες μας αναφέρουν ότι ο πρώτος κινητήρας θα κάνει την εμφάνισή του και στο νέο RAV4, προφανώς για την έκδοση 4×2.\nΤο νέο ηλεκτρικό σύστημα διεύθυνσης προσφέρει σωστή πληροφόρηση στον οδηγό, θυμίζοντας ένα κλασικό μεσαίο οικογενειακό μοντέλο. Παράλληλα, παρά τη σχετικά μαλακή ρύθμιση της ανάρτησης, το νέο RAV4 δείχνει ακόμη πιο ασφαλές σε κάθε ρυθμό. Αυτό το οφείλει εν μέρει και στο σύστημα Dynamic Torque Control AWD. Ενώ υπό φυσιολογικές συνθήκες το 100% της ροπής περνά στους εμπρόσθιους τροχούς, μόλις διαπιστωθεί απώλειας πρόσφυσης ή εμφανιστεί το φαινόμενο της υποστροφής στέλνεται ποσοστό της ροπής και στον πίσω άξονα.\nΌταν επιλεγεί η λειτουργία Sport (ο σχετικός διακόπτης είναι τοποθετημένος στην κεντρική κονσόλα), η ροπή κατανέμεται από τη στιγμή που ο οδηγός θα στρίψει το τιμόνι, για καλύτερη πρόσφυση στις στροφές. Στην είσοδο της στροφής η αναλογία είναι 90/10 σε εμπρός και πίσω άξονα, στη μέση της στροφής 50/50 και στην έξοδο 100/0. Στο Sport υποχωρεί επίσης η υποβοήθηση στο τιμόνι κατά 20%, ενώ ανάλογα με την έκδοση αυξάνεται και η απόκριση του γκαζιού. Δίνεται βέβαια και η δυνατότητα κλειδώματος στο 50:50, για ταχύτητες έως 40 km/h.\nΟι Ιάπωνες κατάφεραν λοιπόν να κάνουν το καλό καλύτερο. Το νέο RAV4 είναι πραγματικά ένα ολοκληρωμένο SUV, καθώς τα καταφέρνει περίφημα σε κάθε τομέα. Συμπεριφέρεται με τον πολιτισμό και τις ανέσεις ενός σύγχρονου sedan, χωρίς να ξεχνά τις εκτός δρόμου δυνατότητές του. Στην Ελλάδα αναμένεται τον Απρίλιο, σίγουρα ως τετρακίνητο (με το 2.0 βενζίνης και το 2.2 diesel), ενώ πιθανό είναι να εισαχθεί και η προσθιοκίνητη έκδοση. Οι τιμές θα βρίσκονται πολύ κοντά στα επίπεδα του απερχόμενου μοντέλου.\nΚινητήρας: 1.987 cc / 2.231 cc\nΙσχύς: 151 PS στις 6.200 rpm / 150 PS στις 3.600 rpm\nΡοπή: 19,9 kgm στις 4.000 rpm / 34,7 kgm στις 2.000-2.800 rpm\nΚιβώτιο: Μηχανικό 6 σχέσεων ή αυτόματο / Αυτόματο 6 σχέσεων\nΕπιτάχυνση 0-100: 9,9-10,7 sec / 10 sec\nΜικτή κατανάλωση: 7,2-7,3 lt/100 km / 6,6 lt/100 km (εργ.).\nΕκπομπές CO2: 166-167 gr/km / 173 g/km\nΒάρος: 1.490 kg / 1.640 kg\nΔιαστάσεις Μ/Π/Υ: 4.570/1.845/1.660 mm\nΧώρος αποσκευών: 547 + 100 lt.\nΤέλη κυκλοφορίας: 373,5 ευρώ / 389,25 ευρώ


Αν οι νεκροί μπορούσαν να μιλήσουν… – Κανένα ζόρι\nΑν οι νεκροί μπορούσαν να μιλήσουν…\nDate: 23 Ιουνίου 2021Author: Καταχανάς (Γ. Μεταξάς) 2 Σχόλια\nΕίναι εκείνες οι στιγμές που θέλεις να φωνάξεις, αλλά δε βγαίνει ήχος. Εκείνες οι στιγμές που βλέπεις ότι προσπαθείς ν’ απλώσεις το χέρι σου να βοηθήσεις το συνάνθρωπό σου που χάνεται κι εκείνος συνέχεια απομακρύνεται. Και δακρύζεις γιατί ξέρεις πως όταν εκείνος επιστρέψει να σου ζητήσει βοήθεια, εσύ δε θα είσαι εκεί, γιατί η ψυχή σου θα σ’ έχει οδηγήσει αλλού. Κάπου αλλού που θα υπάρχει ανάγκη να βοηθήσεις. Κι εκείνος θα χαθεί.\nΚάθε ημέρα διαβάζουμε για συνανθρώπους μας που μετά το εμβόλιο κατέληξαν στον τάφο. Εχθές μάλιστα, έμαθα για έναν υγιή άνθρωπο, 58 ετών, χωρίς υποκείμενο νόσημα, που κατέληξε στο Γενικό Κρατικό Νικαίας μετά από εμβόλιο της Pfizer. Ένα 17χρονο παληκάρι χαροπαλεύει μετά από εμβόλιο Pfizer επίσης, σε άλλο νοσοκομείο. Κάθε ημέρα μαθαίνω για 4 με 5 νεκρούς από εμβολιασμούς. Κάθε ημέρα μαθαίνω για 30 έως 40 περιστατικά από παρενέργειες εμβολίων.\nΚαι αναρωτιέται κάποιος: «μα γιατί αυτά δε δημοσιεύονται; γιατί δε μιλάνε οι άνθρωποι αυτοί; γιατί δε μιλάνε οι συγγενείς των νεκρών;» Πράγματι, βασανιστικά τα ερωτήματα. Όμως αποκαρδιωτικές κι οι απαντήσεις. Κι ακόμα πιο αποκαρδιωτικές οι αντιδράσεις των υπέρμαχων των εμβολιασμών.\nΑς αρχίσουμε από τους συγγενείς των νεκρών. Αυτοί οι άνθρωποι δε μιλάνε εύκολα για διάφορους λόγους. Ο βασικότερος είναι ότι δε θέλουν να παραδεχτούν ότι οι πράξεις τους οδήγησαν στο θάνατο το συγγενή τους. Φοβούνται την κατακραυγή του κόσμου. Φοβούνται τη φωνή της συνείδησής τους. Κι οι περισσότεροι από αυτούς, βρίσκουν καταφύγιο και άλλοθι στα λόγια κάποιου «γιατρού» που θα τους πει ότι δε φταίει το εμβόλιο για το θάνατο του συγγενή τους, αλλά κάποιο υποκείμενο νόσημα!\nΒλέπετε φίλοι μου, οι γιατροί έχασαν την αποστολή τους κάπου στο δρόμο. Κι ενώ η αποστολή τους είναι η προστασία της ανθρώπινης ζωής, πλέον έχουν ως αποστολή τη διαφύλαξη και προστασία του καρτέλ των φαρμακευτικών. Αντί να προστατεύσουν τους ασθενείς, προστατεύουν τα δολοφονικά φαρμακευτικά καρτέλ. Αυτός άλλωστε είναι ο ρόλος της «επιστήμης»: τα καρτέλ είναι υπεράνω της ανθρώπινης ζωής. Αυτός είναι και ο ρόλος των γιατρών: να θυσιάζουν ξεδιάντροπα ανθρώπινες ζωές, στο βωμό των συμφερόντων των καρτέλ των φαρμακευτικών…\nΚι οι συγγενείς, αναλαμβάνουν να γίνουν το δεξί χέρι του εκάστοτε «γιατρού» – προστάτη των καρτέλ, θυσιάζοντας τους δικούς τους ανθρώπους στο βωμό της «αυθεντίας» των καρτέλ. Ποιος άλλωστε θα τολμούσε να τα βάλει με έναν κολοσσό όπως η Pfizer; Τι κι αν είναι αποδεδειγμένα δολοφόνοι; Τι κι αν οι φαρμακευτικές προτιμούν να αφήνουν τους ανθρώπους άρρωστους ή να τους σκοτώνουν αντί να τους θεραπεύουν; Και γιατί να τους θεραπεύσουν άλλωστε; Η θεραπεία κοστίζει λιγότερο από τη συντήρηση της ασθένειας. Για να θεραπεύσεις έναν ασθενή, το πολύ πολύ να χρειαστεί ένα ή δύο κουτιά φάρμακα. Εάν όμως συντηρείς την ασθένειά του, εκείνος θα παίρνει μια ζωή τα δικά σου φάρμακα και τα έσοδά σου ως φαρμακευτική θα είναι απείρως περισσότερα. Απλά μαθηματικά…\nΚι οι συγγενείς πέφτουν στην παγίδα των φαρμακευτικών καρτέλ! Ποτέ δε φταίει το φάρμακο! Τι κι αν έχει 50 παρενέργειες; Πάντα φταίει ο ασθενής! Κι οι συγγενείς των νεκρών, το δέχονται αυτό ως θέσφατο. Ως πραγματικότητα. Έτσι, ποτέ δε φταίει το εμβόλιο κατά του covid για το θάνατο του αγαπημένου τους προσώπου. Πάντα φταίει το αγαπημένο τους πρόσωπο, που είχε την τάδε ασθένεια. Ακόμα κι αν δεν την είχε ποτέ, αλλά την «ανακάλυψε» ο εκάστοτε «γιατρός». Έχουμε ξαναπεί άλλωστε: η ιατρική είναι ένα κλειστό επάγγελμα στο οποίο κανείς κοινός θνητός δεν έχει πρόσβαση. Οι ιατροί είναι οι επί Γης θεοί που ό,τι πουν, αυτό ισχύει. Και πάρα πολύ δύσκολα θα μπορέσει κάποιος ν’ αποδείξει το αντίθετο.\nΎστερα, είναι και ο κόσμος… Τι θα πει ο κόσμος εάν μαθευτεί ότι ένας συγγενής έπεισε ή πίεσε κάποιον να εμβολιαστεί κι εκείνος πέθανε ή έμεινε παράλυτος ή απέκτησε σοβαρά προβλήματα υγείας μετά το εμβόλιο; Η γνώμη των άλλων, καθορίζει και το ποσοστό αλήθειας που βγαίνει στην επιφάνεια. Πόσο μάλλον στις κλειστές κοινωνίες, όπως τα χωριά και οι κωμοπόλεις! Εκεί που ο ένας ξέρει τον άλλον. Εκεί που οι γοεροί θρήνοι καλύπτονται από τους ψιθύρους των γειτόνων και των συγχωριανών. Εκεί που οι τύψεις κρύβονται πίσω από την κουρτίνα της σιωπής. Εκεί που η τραγική απώλεια ενός ανθρώπου δεν έχει καμία αξία μπροστά στο φόβο του κουτσομπολιού.\nΚι έχουμε κι εκείνους που έμειναν παράλυτοι ή υπέστησαν παρενέργειες. Εάν οι παρενέργειες είναι «απλές» όπως πυρετός, κόπωση, πόνοι, τότε η έτοιμη δικαιολογία είναι: «εν τάξει! Αυτά συμβαίνουν! Είναι φυσιολογικό!» Όχι! Δεν είναι φυσιολογικό! Κανένα φάρμακο δε θα έπρεπε να έχει παρενέργειες! Αλλά ποιος ασχολείται; Αρκεί που οι «γιατροί», οι πολιτικοί και τα ΜΜΕ λένε ότι αυτό είναι «φυσιολογικό». Σιγά μην ακούσουμε τη λογική. Η λογική δεν ξέρει! Οι «ειδικοί», οι πολιτικοί και τα ΜΜΕ ξέρουν! «Αυτούς ξέρω, αυτούς εμπιστεύομαι»…\nΘυμάμαι εκείνον τον άθλιο πατέρα από τις ΗΠΑ ο οποίος όταν ερωτήθηκε από δημοσιογράφο να πει πώς αισθάνεται που έχασε την κόρη του από το εμβόλιο κατά του covid, εκείνος απάντησε με αφοπλιστική ηλιθιότητα: «Εν τάξει… Αυτά συμβαίνουν!» Κι αυτό μας επαναφέρει στην απαξίωση της ανθρώπινης ζωής, ακόμα κι αν αυτή η ζωή σχετίζεται με το παιδί ή τον γονέα.\nΚι αυτή είναι η τραγική αλήθεια φίλοι μου! Κανείς δε μιλάει, διότι είτε ντρέπεται, είτε φοβάται, είτε το βρίσκει «φυσιολογικό». Κι αν κάποιος τολμήσει να μιλήσει, τότε αναλαμβάνουν ο «κόσμος» και τα ΜΜΕ να του κλείσουν το στόμα. Και βέβαια, τα ΜΜΕ παίζουν το δικό τους παιχνίδι. Δημοσιεύουν 1 θάνατο κάθε φορά, για τα μάτια του κόσμου και 1-2 παρενέργειες. Έτσι, για να κλείσουν στόματα! Εάν όμως αναλογιστούμε ότι τα ΜΜΕ λένε το 1/10 (ένα δέκατο) της αλήθειας, τότε έχουμε 10 θανάτους ανά διήμερο (μην πω την ημέρα) και 30 – 40 παρενέργειες την ημέρα. Και τότε συμβαίνει το μέγα θαύμα: όσοι εμβολιάστηκαν ή όσοι πρόκειται να εμβολιαστούν, κλείνουν τ’ αυτιά τους στην αλήθεια. Κλείνουν τα μάτια στην πραγματικότητα και λέγοντας το γνωστό: «σιγά μη συμβεί σ’ εμένα», ξορκίζοντας έτσι το κακό, προχωράνε ακάθεκτοι προς την αυτοκτονία.\nΚι αν τυχόν περάσει καμιά εβδομάδα χωρίς να πάθουν τίποτα το ιδιαίτερο, τότε υπερηφανεύονται ότι όλα όσα ακούγονται είναι μπαρούφες! Ουπς! Σας έχω νέα: κανείς δεν ξέρει τη μακροχρόνια επίδραση των εμβολίων. Όταν σε 6 μήνες, 1 χρόνο, 5 χρόνια πεθάνεις, κανείς δε θα το αποδώσει στο εμβόλιο. Θα θεωρούν ότι κάτι άσχετο με αυτό συνέβη. Αλλά εσύ θα έχεις πεθάνει από το εμβόλιο που έκανες το 2020 και το 2021! Άσχετα αν πεθάνεις από αυτό το 2022 ή το 2024. Λεπτομέρειες…\nΑν οι νεκροί επέστρεφαν και μπορούσαν να μιλήσουν, θα γεμίζαμε πατόκορφα με φρίκη! Τότε κάποιοι, θα αναγκάζονταν να παραδεχτούν την αλήθεια.\nΜα τι λέω; Οι νεκροί μιλούν! Κι όχι απλά μιλούν, αλλά είναι και φλύαροι! Αυτό έλεγε ένας ιατροδικαστής! Αρκεί μία νεκροψία – νεκροτομή για να μιλήσει ο νεκρός όπως δεν μπορούν 100 ζωντανοί μαζί να μιλήσουν.\nΓι’ αυτό δε γίνεται ποτέ. Κι όταν γίνεται, την κάνουν μόνο «ημέτεροι» για να προστατεύσουν τα καρτέλ των φαρμακευτικών…\nΠροηγούμενο Previous post: Όταν το κράτος σαμποτάρει τους αθλητές του…\nΕπόμενη Next post: Νέα δήλωση του Τραμπ στους ακολούθους του στο Telegram\n2 σκέψεις σχετικά με το “Αν οι νεκροί μπορούσαν να μιλήσουν…”\n24 Ιουνίου 2021 στο 00:12\nΠολυ σωστα τα λετε κυριε Μεταξα,Ετσι ακριβως συμβαινουν τα πραγματα,Καθημερινα τα ζω στη δουλεια μου.\nΚανενας μπολιασμενος δεν παραδεχεται οτι οσοι φευγουν για τον αλλο κοσμο που εκαναν το εμβολιο φταιει αυτο,ΟΟΟΟΧΙ\n-ποτε δε φταιει αυτο,Η απαντηση που σου λενε:Ελα μωρε,ηταν μεγαλος-η – αποκλειεται κατι αλλο θα ειχε -η-παρενεργειες παντα υπηρχαν.Στο στρατο δεν καναμε εμβολια;τι παθαμε;και οταν τους εξηγω οτι δεν ειναι τα ιδια εμβολια και περιεχουν αγνωστα συστατικα ,σου πετανε και ενα ΤΟΣΟΙ ΕΠΙΣΤΗΜΟΝΕΣ δεν ξερουν και ξερεισ εσυ;ΔΕΝ ακουνε τιποτα και κανενας\nγια ολους αυτους τους λογους που αναφερατε στο αρθρο σας,που για αλλη μια φορα να πω ενα μεγαλο μπραβο!!!!!\nΓραφετε παντα με ορθη σκεψη και στοιχεια.Συνεχιστε ετσι μηπως και ξυπνησει ακομα εστω και ενας.\n24 Ιουνίου 2021 στο 05:28\nΑγαπητή Γιάννα, σ’ ευχαριστώ πολύ! Δυστυχώς, είναι πράγματα που όλοι μας λίγο πολύ τα ζούμε. Όλοι μας λίγο πολύ τα βιώνουμε.\nΌταν μου λένε αυτό που έγραψες: «τόσοι επιστήμονες δεν ξέρουν και ξέρεις εσύ», συνήθως απαντώ: «ναι! Ξέρω γιατί ακούω διακεκριμένους επιστήμονες και όχι αυτούς που πριν βγουν στην τηλεόραση δεν τους ήξερε ούτε η μάνα τους».\nΌλα όσα λένε, είναι δικαιολογίες για να καλύψουν την άγνοιά τους. Ρώτησα πολλούς εμβολιασμένους να μου πουν αν ξέρουν τι συστατικά έχει μέσα το εμβόλιο που έκαναν. Ο ένας στους είκοσι ήξερε κάποια βασικά. Οι υπόλοιποι τίποτα απολύτως! Κι αυτό τα λέει όλα…


Συνέντευξη από τα παλιά : Νίκος Καρούζος\n«Δεν υπήρξα ποτέ στρατευμένος ποιητής»\nΣ' ένα κρεβάτι του «Ερυθρού Σταυρού» συνάντησα προχθές το βράδυ τον ποιητή Νίκο Καρούζο, που νοσηλεύεται εδώ κι έναν μήνα σοβαρά άρρωστος. Τον επισκέφθηκα μαζί με τον συνθέτη Γιάννη Μαρκόπουλο, καθώς έναν χρόνο τώρα λέγαμε να βρεθούμε με τον ποιητή και να τα πούμε (κι αν έβγαινε κάτι και για την εφημερίδα, ακόμα πιο καλά), αλλά όλο και κάτι συνέβαινε και το αναβάλλαμε.\nΠέρυσι τέτοιον καιρό, κι ενώ ο Νίκος Καρούζος υπολόγιζε να παραστεί στην παρουσίαση στο Ηρώδειο του έργου του «Πενθήματα» που μελοποίησε ο Γιάννης Μαρκόπουλος, δεν αισθάνθηκε καλά και προτίμησε τις διακοπές του στο Τολό.\nΕντός των ημερών θα μεταφερθεί στο χωριό Πυργέλα, κοντά στο Αργος. Το νοσοκομείο δεν τον χωράει άλλο. Πολύ περισσότερο, αφού νοσηλεύεται με χαρτί απορίας.\nΝαι, καλά διαβάσατε. Ενας από τους σπουδαιότερους ζώντες ποιητές μας, και μάλιστα βραβευμένος από το κράτος, χρειάστηκε (με τη συμβολή φίλων του, και κυρίως του γιατρού και ποιητή Μανώλη Πρατικάκη, καθώς τίποτα καλό δεν γίνεται εύκολα σ' αυτόν τον τόπο) να προμηθευτεί χαρτί απορίας, αφού η ασφάλισή του δεν προβλέπεται από κανέναν φορέα.\nΠριν από τέσσερα χρόνια, όπως είναι γνωστό, είχε κάνει αίτηση για τιμητική σύνταξη, για λόγους υγείας, στο υπουργείο Πολιτισμού. Η απάντηση ήταν καταφατική, αλλά ο ποιητής αρνήθηκε όταν έμαθε ότι τον τοποθετούσαν στη δεύτερη κατηγορία. Και μολονότι υπήρξαν διαμαρτυρίες και από αλλού, η απόφαση δεν άλλαξε και ο Καρούζος έμεινε χωρίς σύνταξη και περίθαλψη.\nΦαινόταν κουρασμένος όταν μας αντίκρισε, παραπονέθηκε ότι πονούσε, του ήταν αδύνατο να φάει κάτι. Με την κουβέντα όμως άρχισε να ζωηρεύει, ν' αναπτύσσει τις απόψεις του για όσα συμβαίνουν γύρω μας, κι εγώ να θλίβομαι που δεν είχα μαζί μου ένα μαγνητόφωνο να τα πάρω.\nΚάποια στιγμή επιθύμησε ένα τσιγάρο, «δεν πρέπει, αλλά καπνίζω πολύ λίγα», λέει, «πάμε όμως καλύτερα έξω». Κι εκεί που πριν λίγο παραπονιόταν ότι δεν μπορούσε να περπατήσει, σηκώθηκε χωρίς βοήθεια, βγήκαμε έξω, βολευτήκαμε σε κάτι καθίσματα και η κουβέντα συνεχίστηκε, για να τελειώσει έπειτα από τρεις ώρες, τα μεσάνυχτα.\n«Δεν πιστεύω στο κράτος»\nΗδη δεν είχα αντέξει: «Θα επιτρέψετε να σημειώσω μερικά από αυτά που λέτε;», πρότεινα. «Ελεύθερα», συμφώνησε, «άλλωστε έχουμε πει να κάνουμε μια συνέντευξη».\nΟ,τι ακολουθεί δεν αποτελεί πιστή καταγραφή των όσων είπε στη συνάντησή μας αυτή ο ποιητής, που του αρέσει πάντα να είναι σαφής και ακριβολόγος. Αν, συνεπώς, κάτι δεν πάει καλά, φταίει ο υπογράφων.\nΝα πούμε, κατ' αρχήν, ότι ο Νίκος Καρούζος δεν έχει λόγους να είναι πικραμένος μόνο από τη συμπεριφορά της πολιτείας απέναντί του, αλλά και από τον εκδότη των έργων του, τον Μανώλη Μανουσάκη (εκδόσεις «Ερατώ»), ο οποίος, όπως είπε, «δεν είναι συνεπής όσο θα έπρεπε στις οικονομικές του υποχρεώσεις». Γι' αυτό και θέλει να αποδεσμευτεί από το συμβόλαιο που έχει μαζί του και να αναζητήσει άλλον εκδότη, που πιστεύει ότι θα του συμπεριφερθεί καλύτερα.\nΝα θυμίσουμε ότι από τις εκδόσεις «Ερατώ» έχουν κυκλοφορήσει ήδη οι δύο τόμοι των Απάντων του, με τίτλο «Η πρώτη Εποχή» (ο πρώτος), «Η δεύτερη Εποχή» (ο δεύτερος), το «Δυνατότητες και χρήση της ομιλίας» (σε δεύτερη έκδοση) και η συλλογή του «Λογική μεγάλου σχήματος». Εκκρεμεί η έκδοση δύο ακόμη τόμων των Απάντων του, «Η τρίτη Εποχή» και «Η τέταρτη Εποχή».\nΣε μια εποχή που ζούμε την καταρράκωση της κομμουνιστικής ιδεολογίας, ο Νίκος Καρούζος, με τη γνωστή ιστορία (που και εξορίες περιλαμβάνει και διωγμούς) επιμένει να δηλώνει ότι παραμένει όχι κομμουνιστής, αλλά αναρχοκομμουνιστής: «Το έχω πει και το ξαναλέω: Είμαι αναρχοκομμουνιστής. Δεν πιστεύω στο κράτος. Δεν πιστεύω ότι το κράτος είναι δυνατό να συμβάλει στη σοσιαλιστική πρόοδο της κοινωνίας. Δεν πιστεύω ότι μπορεί να παίξει ρόλο υπέρ του σοσιαλισμού και της αταξικής κοινωνίας».\nΗ κατάρρευση του κομμουνισμού\nΚι όσο για την κατάρρευση του κομμουνισμού: «Δεν είναι κατάρρευση του κομμουνισμού, είναι κατάρρευση του σταλινικού καθεστώτος. Δεν υπήρξε κομμουνισμός. Υπήρξε μια στυγνή γραφειοκρατία και ο εργαζόμενος κόσμος είχε απλώς δυνατότητα επιβίωσης. Τη μερίδα του λέοντος την ενέμετο η γραφειοκρατία. Εγώ αυτά τα είχα προβλέψει σε ανύποπτο χρόνο και δεν εντυπωσιάστηκα και δεν έχω να κλάψω τίποτα από αυτή την κατάρρευση. Θα πρέπει όμως να ομολογηθεί ότι ο επαναστατικός μαρξισμός, όπως τον διαμόρφωσαν ο Λένικ και η Οκτωβριανή Επανάσταση, έπαιξε έναν ρόλο τεράστιο στον 20ό αιώνα υπέρ των εργαζομένων. Μόνο που, σε αντίθεση με τον κομμουνισμό, ο καπιταλισμός έδειξε ότι όταν χρειάζεται ξέρει να συσπειρώνεται και να ξεπερνάει τις κρίσεις τις καταστροφικές, όπως το κραχ του '29. Ο Μαρξ δεν είχε καταλάβει ότι ο καπιταλισμός έχει ένστικτο αυτοσυντήρησης. Και να που σήμερα είναι σε θέση ό,τι ώρα θέλει να παίρνει πίσω παραχωρήσεις από εργαζομένους, να τις μειώνει ή να τις παγώνει».\nΟ Νίκος Καρούζος παραλληλίζει την τύχη της επανάστασης με την τύχη ενός ακροβάτη: «Για να δούμε τι θα προκύψει. Η πλευρά της Ιστορίας που είναι ο ακροβάτης, η επανάσταση, θα σταθεί στο σχοινί ή θα πέσει; Γιατί, αν πέσει, θα έχουμε την πλήρη παλινόρθωση του καπιταλισμού σε όλη τη Σοβιετική Ενωση και την Κίνα, γιατί σε χώρες όπως η Ανατολική Γερμανία η παλινόρθωση έχει ήδη συντελεστεί. Αν λοιπόν σταθεί ο ακροβάτης, είναι πολύ πιθανό ο άνθρωπος να φτάσει στην αταξική κοινωνία, αφού φυσικά φτάσει μέσα από τη συνείδησή του σ' αυτή την κοινωνία. Χρειάζεται η από μέσα ανύψωση του ανθρώπου, που θα γίνει εφικτή μόνο με τη σοσιαλιστική παιδεία που θα αφήσει τη σοσιαλιστική ηθική ν’ αναπτυχθεί. Το θέμα δεν είναι η σοσιαλιστική ιδεολογία - αυτό είναι εύκολο. Το θέμα είναι η σοσιαλιστική ψυχολογία - αυτό είναι το δύσκολο».\nΝ.Δ., ΠΑΣΟΚ και Αριστερά\nΚαι να η στιγμή για μια κριτικής της πρόσφατης πολιτικής κατάστασης: «Η Ελλάδα είναι μια χώρα της καπιταλιστικής περιφέρειας. Το ΠΑΣΟΚ έκανε αυτά που έκανε - τι να πρωταριθμήσει κανείς από τα λάθη και τις αχρειότητες; Τώρα έχουμε τη Ν.Δ. Η Ν.Δ. όμως είναι ένα κόμμα που ανήκει στην άρχουσα τάξη. Μπορεί να μην το λέει, το αποδεικνύουν όμως οι πράξεις της. Δεν νομίζω ότι θα πάψει ποτέ να είναι το κόμμα της άρχουσας τάξης, με τις κάποιες παραχωρήσεις στους εργαζομένους. Παραχωρήσεις που δεν θα είχε κάνει ο καπιταλισμός αν δεν υπήρχε ο κομμουνισμός. Οι παραχωρήσεις όμως, αυτές μάλλον θα μειωθούν, γιατί τώρα έχουν και το επιχείρημα: κοιτάχτε τι έγινε με την ελεγχόμενη οικονομία. Η Ν.Δ., λοιπόν, με τις κάπως εκσυγχρονιστικές τάσεις της, μπορεί να σταθεροποιήσει μια κατάσταση, που όμως δεν θα είναι υπέρ των εργαζομένων».\nΑυτή τη στιγμή ο Νίκος Καρούζος δεν βλέπει κάνενα «αντίπαλο δέος» για τη Ν.Δ.: «Η μεν Αριστερά έχει μουδιάσει με τα γεγονότα στην Ανατολική Ευρώπη και τα 'χει χαμένα. Το δε ΠΑΣΟΚ δεν έχει την ηθική στήριξη του λαού, γιατί υπήρξε κόμμα κλεφτών και απατεώνων. Εκτός αν ανανεωθεί, αν φύγει από τη μέση ο Παπανδρέου και οι γύρω του, και έρθει μια νέα εκσυγχρονισμένη ηγεσία, με νέα πρόσωπα, που ίσως δεν τα φανταζόμαστε. Μεγάλη καταστροφή έφερε το ΠΑΣΟΚ. Επίσης, στη γλώσσα - και η καταστροφή στη γλώσσα μεταδίδεται σαν μόλυνση».\nΠοιους ποιητές ξεχωρίζει\nΚαιρός όμως ν' αναπνεύσουμε λίγο, να μιλήσουμε για ποίηση. Ποιος ομοτέχνους του θα ξεχώριζε; «Πώς ν' απαντήσω σε μια τέτοια ερώτηση, χωρίς να κάνω παραλείψεις; Να προσπαθήσω όμως. Από τη γενιά του '30 μπορώ ν' αναφέρω ως τους σημαντικότερους, κατά τη γνώμη μου, μεταξύ άλλων ποιητών, τον Σεφέρη και τον Εμπειρίκο. Από τους νεότερους ποιητές θεωρώ σημαντικότερους, πάντα μεταξύ άλλων, τον Αναγνωστάκη και τον Σαχτούρη. Και από τους εντελώς νεότερους τον Πούλιο, τον Πρατικάκη, την Αγγελάκη-Ρουκ, για να καταλήξω στον νεότατο Γιώργο Κακουλίδη».\nΘα 'θελα να τελειώσω αυτή την επικοινωνία με τον Νίκο Καρούζο με μερικούς στίχους του - αλλά πού να πρωτοσταθεί κανείς;\nΜια πρώτη απόπειρα:\n«Βγάλε ψυχή μου τραγούδι / να πολεμήσω την άνοιξη / Ξένος είμαι στο σπίτι μου / συνέχεια ξένος στους δρόμους / με λένε Γιάννη, δεν έχω τίποτα δικό μου».\n«Μη με διαβάζετε όταν έχετε δίκιο».\nΚαι κάτι τελευταίο - δικό μας: καλή δύναμη και να ξέρει ότι τον αγαπάμε - αν μπορούσε να αρκεστεί σ' αυτό.\n[Η συνέντευξη δημοσιεύτηκε στην "Ελευθεροτυπία", 28/7/1990]


Μερομήνια 2020-2021: Viral έγιναν οι προβλέψεις του καιρού μέχρι... τα Χριστούγεννα - Βίντεο - Sputnik Ελλάδα\n21:57 28 ΟΚΤΩΒΡΙΟY 2020\n16:07 29.09.2020 (ΕΝΗΜΕΡΩΘΗΚΕ 10:33 01.10.2020) Λήψη σύντομου url\nΤι κι αν δεν έχει μπει ακόμη το φθινόπωρο ακόμη καλά καλά, δεν είναι λίγοι αυτοί που συμβουλεύονται τα Μερομήνια για να δουν τι καιρό θα κάνει τα Χριστούγεννα.\nViral έχει γίνει ένα βίντεο που αναρτήθηκε πριν από λίγο καιρό στο διαδίκτυο και «προβλέπει» σύμφωνα με τα Μερομήνια τον καιρό για τους επόμενους 12 μήνες.\nΤο συγκεκριμένα, μάλιστα, βίντεο έχει συγκεντρώσει μέχρι στιγμής πάνω από 61.000 views.\nΤα Μερομήνια είναι οι 12 πρώτες ημέρες του όγδοου φεγγαριού και κάθε ημέρα αντιστοιχεί σε έναν μήνα, για τον οποίο γίνεται και η σχετική πρόβλεψη του καιρού.\nΣύμφωνα με το συγκεκριμένο βίντεο, η πρόβλεψη ξεκινά από 14 Σεπτεμβρίου.\nΤι προβλέπουν τα Μερομήνια για τον χειμώνα\nΓια τον Οκτώβριο προβλέπουν βροχές και καταιγίδες και πτώση της θερμοκρασίας.\nΤον Νοέμβριο, σύμφωνα με τα Μερομήνια, για αρχή αναμένεται καλός καιρός, αλλά προς το τέλος θα έρθουν βροχές και καταιγίδες.\nΣχετικά με τα Χριστούγεννα, αρχικά τον Δεκέμβριο αναμένεται καλός καιρός, αλλά στη συνέχεια βαρυχειμωνιά με πολλές βροχές και χιόνια όχι μόνο στα ορεινά.\nΤα παραπάνω φαινόμενα θα είναι παρατεταμένα από 24 έως 29 Δεκεμβρίου.\nΤον Ιανουάριο ο καιρός θα είναι κρύος αλλά βελτιωμένος, ωστόσο αναμένεται πτώση της θερμοκρασίας και χιόνια ακόμη και στα πεδινά από 23 του μήνα.\nΧριστούγεννα, πρόγνωση καιρού, πρόβλεψη καιρού, δελτίο καιρού, κακοκαιρία, καιρός